ועדת הכספים, כנסת 24, פרוטוקול מספר 228, 2022-02-16 09:22

אלכס קושניר: בוקר טוב.

אלכס קושניר: יום רביעי ט"ו באדר א' התשפ"ב, 16 בפברואר 2022.

אלכס קושניר: אנחנו מתחילים את דיוני הוועדה.

אלכס קושניר: היום יש לנו דיון בנושא מיצוי הטבות המס ברשות המסים – בעקבות דוח ביקורת שנתי 72א, חלק שני, התשפ"ב-2021 של מבקר המדינה.

אלכס קושניר: אני מזכיר לכם שב-2 בדצמבר 2021 כבר קיימנו את הדיון הראשון בנושא הזה ביוזמתו של חבר הכנסת בליאק.

אלכס קושניר: תוך כדי הדיון הבנו שרשות המסים צריכה להסתכל אחורה ואחר כך להסתכל קדימה ולראות איך היא באמת עושה פעולות אקטיביות כדי לאפשר לאזרחים למצות את הטבות המס.

אלכס קושניר: בדיון הקודם רשות המסים הבטיחה שהיא תציג לנו מצגת מסודרת ותכנית עבודה לשנת 2022.

אלכס קושניר: אנחנו כמובן נאפשר לכם להציג אותה אבל לפני כן יש הצעות לסדר.

יצחק פינדרוס: לא במסגרת הצעה לסדר.

יצחק פינדרוס: אני רוצה להתייחס בהמשך לדיון.

אלכס קושניר: אני רוצה קודם כל לתת להם להציג את המצגת.

יצחק פינדרוס: לא, במסגרת מה שאמרנו בדיון הקודם אני רוצה להמשיך את השאלה.

אלכס קושניר: אבל קודם כל הם יענו על השאלות שכבר שאלנו.

יצחק פינדרוס: אני רוצה למקד את השאלה.

ולדימיר בליאק: אני אשמח לדעת מעבר לתכניות העבודה אם השתנה משהו בחודשיים האחרונים, מאז קיימנו את הדיון הקודם.

יצחק פינדרוס: בדיון הקודם שאלתי ואמרתי שאני זוכר שכשהייתי ילד, היו מגישים תיאומי מס דרך המעביד ולא היו צריכים לבוא למס הכנסה.

יצחק פינדרוס: אחת הבעיות שאני חש כאזרח ולא רק כחבר כנסת היא שבגלל שאתה צריך לבוא למשרדי מס הכנסה במקום להגיש לתיאומי מס דרך המעביד, זה יוצר זכויות שלא ממוצות.

יצחק פינדרוס: השאלה למה לא להחזיר את זה לאותה מתכונת שהייתה, גם בביטוח הלאומי.

יצחק פינדרוס: ההיגיון של זה הוא פשוט.

יצחק פינדרוס: לשכיר אין את הידע והלוליינות והוא לא יודע מה מגיע לו.

יצחק פינדרוס: כשהוא עובד באיזשהו מקום, ולא משנה היכן, יש מנהל חשבונות, יש איש שכר, יש יועצי מס שיושבים שם ואם הם היו יכולים לעשות את זה, זה היה הרבה יותר יעיל.

יצחק פינדרוס: גם מבחינת מס הכנסה.

יצחק פינדרוס: במשרדים שלכם – סליחה שאני אומר – עומדים בתור מטורף לצורך תיאום מס וזה לא רק לפנסיות אלא סתם שכירים פשוטים.

ולדימיר בליאק: דווקא היום לתיאומי מס יש מערכת מאוד נוחה.

יצחק פינדרוס: אני חייב לומר לך שאני הייתי שם.

יצחק פינדרוס: בשכר מסוים אתה לא יכול למלא באינטרנט וזה השכר שלנו.

אלכס קושניר: עכשיו אתה כן יכול.

יצחק פינדרוס: אתה לא יכול.

יצחק פינדרוס: אני מנסה כל שנה.

ולדימיר בליאק: בגלל גובה ההכנסה.

יצחק פינדרוס: למה לא לעשות את זה דרך המעסיק?

יצחק פינדרוס: גם אם אני יכול, אני לא יודע איך.

פזית קליימן: זה חדש מהשנה.

פזית קליימן: אני אתייחס בהמשך.

יצחק פינדרוס: למה המעסיק שלי לא יכול לעשות ?

ולדימיר בליאק: אני אעזור לך.

יצחק פינדרוס: זה בדיוק מה שאני לא רוצה.

יצחק פינדרוס: לא שאני לא רוצה להיעזר בך אבל אני חושב שזה לא נכון.

אלכס קושניר: בנושא תיאום מס יש שיתוף פעולה בין יהדות התורה ליש עתיד.

אלכס קושניר: זה מאוד יפה.

יצחק פינדרוס: אתמול שיתפנו פעולה בערוץ 13.

יצחק פינדרוס: בסוף אתה צדקת.

ג'ידא רינאוי-זועבי: בוקר טוב לכולם.

ג'ידא רינאוי-זועבי: לפני כמעט שבוע שר האוצר הציג את התכנית הכלכלית ועסקת החבילה ומאז יש הרבה רחש ובחש.

ג'ידא רינאוי-זועבי: אני באופן כללי חושבת שהמתווה שהוצג הוא מתווה שמיטיב עם מעמד הביניים באופן כללי אבל כשאני מסתכלת ברזולוציה ומתמקדת בציבור של המוחלשים, של אלו שהם השכבה הענייה ביותר, כולל הציבור הערבי, אני רוצה להציע כמה נקודות שיש לשים לב אליהן.

ג'ידא רינאוי-זועבי: ראשית, נושא של שכר מינימום.

ג'ידא רינאוי-זועבי: אני מודיעה מכאן שאני הולכת לדרוש שיפור בנושא של שכר מינימום.

ג'ידא רינאוי-זועבי: אני אדבר על זה אחר כך.

ג'ידא רינאוי-זועבי: שנית, הנושא של ביטול הקפאת מנגנון שכר המינימום לממוצע השכר במשק.

ג'ידא רינאוי-זועבי: הנושא של הגדלת מענקי העבודה והנושא הכי כואב וחשוב הוא הנושא של האוטומציה.

ג'ידא רינאוי-זועבי: אני רוצה להתמקד היום בנושא של האוטומציה של מענקי עבודה.

ג'ידא רינאוי-זועבי: מעל 30 אחוזים מהזכאים להטבה, לא מממשים אותה.

ג'ידא רינאוי-זועבי: בחברה הערבית אנחנו מדברים על 60 אחוזים של חוסר מיצוי.

אלכס קושניר: דיברנו על זה בגיל פרישה.

ג'ידא רינאוי-זועבי: נכון.

ג'ידא רינאוי-זועבי: בדיוק.

ג'ידא רינאוי-זועבי: מאז אנחנו עלינו את הנושא הזה והביטוח הלאומי אמר שהטכנולוגיה קיימת ושהם יכולים לתת בצורה אוטומטית את המענקים לזכאים ולזכאיות.

ג'ידא רינאוי-זועבי: אנחנו יכולים להגיע מחר ל-100 אחוזים מיצוי.

ג'ידא רינאוי-זועבי: אני אומרת שעברו כמה חודשים טובים ולמה זה עדיין לא קורה?

ג'ידא רינאוי-זועבי: זה בלתי מתקבל על הדעת.

ג'ידא רינאוי-זועבי: עם הטכנולוגיה, דיברנו גם עלה הנגשה של השפה וכולי.

ג'ידא רינאוי-זועבי: הזכאים הם אלה שמרוויחים פחות מ-6,400 שקלים בחודש.

ג'ידא רינאוי-זועבי: בדיוני גיל הפרישה רשות המסים הבטיחה שאתם תבחנו את האפשרות של מעבר למנגנון אוטומטי.

ג'ידא רינאוי-זועבי: יאללה, עברה חצי שנה, אני רוצה שזה יתחיל להיות כאן ועכשיו, היום.

ג'ידא רינאוי-זועבי: צריך להשלים את המעבר למנגנון אוטומטי של תשלום המענקים ואם זה לא ביכולת

ג'ידא רינאוי-זועבי: כם - יש לי הצעת חוק שהגשתי והיא מדברת על הנושא של האוטומציה והיא עם ם חברי כנסת מארבע מפלגות שונות של הקואליציה.

ג'ידא רינאוי-זועבי: החוק יקבע את החובה לאוטומציה בחקיקה ויעביר את האחריות לתשלום על מענקי עבודה לביטוח לאומי שאמר שהוא יודע לעשות את זה.

ג'ידא רינאוי-זועבי: תודה.

אלכס קושניר: תודה רבה.

אלכס קושניר: רשות המסים, פזית קליימן.

פזית קליימן: תודה.

פזית קליימן: סמנכ"לית בכירה לשומה וביקורת.

פזית קליימן: בוקר טוב לכולם.

פזית קליימן: בהמשך לדיון הקודם שלא נכחתי בו אבל ראיתי את הפרוטוקול, הנושאים שעלו ונתוני דוח המבקר שהוצגו, אנחנו רוצים להתייחס היום לדברים.

פזית קליימן: אני רוצה לומר שצריך להבין וצריך לשים את זה על השולחן שמבחינתנו החלק הכי חשוב הוא תמיד לגבות מס אמת, לא יותר, לא פחות אלא את המס המדויק וזאת אבן דרך מבחינתנו לעשייה היום יומית שלנו.

אלכס קושניר: ואתם מצליחים?

פזית קליימן: אנחנו מצליחים.

פזית קליימן: אני חושבת.

ולדימיר בליאק: זה כולל גם להחזיר מס אמת.

פזית קליימן: בדגש על זה.

פזית קליימן: הכנו מצגת עם הנתונים ואני אשמח להציג אותה.

ינון אזולאי: בוקר טוב.

ינון אזולאי: ולדימיר, עסקה תמורת ההצבעות שתרדו מהעץ?

ינון אזולאי: עשית אחלה עסקה.

ולדימיר בליאק: אין תגובה.

ינון אזולאי: הייתי בטוח שהייתה עסקה בין היושב ראש לוולדימיר שהוא מקבל את רשות הוועדה לתקופה ואנחנו חוזרים להצבעות אבל כנראה שהעסקה לא הלכה.

אלכס קושניר: אנחנו לא צריכים עסקאות.

אלכס קושניר: אנחנו מסתדרים.

ינון אזולאי: אני מאחל לכם להסתדר בפן האישי אבל בפוליטי אני מקווה שלא.

ינון אזולאי: אגב, ראיתי שהוועדה עוברת עכשיו שינוי וכלה דברים החשובים עוברים לוועדת הכלכלה.

אלכס קושניר: למה?

ינון אזולאי: ראיתי אתמול את השר ליברמן מגיע לוועדת הכלכלה.

אלכס קושניר: אתמול היה דיון מאוד חשוב, מלא דמגוגיה.

ינון אזולאי: כן, שמנו לב.

ינון אזולאי: השר ליברמן שתה קפה עם הרבה דמגוגיה.

ינון אזולאי: אתה צודק, הדמעות הן דמגוגיה.

אלכס קושניר: היה מלא דמגוגיה.

אלכס קושניר: הייתה מצוקה אמיתית של בעלי העסקים ואני רוצה להגיד מילה טובה ולפרגן ליושב ראש ועדת הכלכלה מיכאל ביטון שניהל את הדיון בצורה שמעוררת הרבה הערכה וכבוד.

אלכס קושניר: הוא שמר עד כמה שהוא היה יכול, עם כל הדמגוגיה שהייתה מסביב, על כבודם של כולם.

אלכס קושניר: כל הכבוד לו.

ינון אזולאי: דמעות של אנשים ושל משפחות, זאת דמגוגיה.

אלכס קושניר: לא.

ינון אזולאי: כן.

ינון אזולאי: והשר יושב עם כוס קפה מול העיניים שלהם.

ינון אזולאי: זה היה הזוי.

ינון אזולאי: למה אתה בורח מהשאלה שלי?

ינון אזולאי: האם העברנו את הדיונים לוועדת הכלכלה?

ולדימיר בליאק: לא דמעות של עצמאים אלא קללות של האופוזיציה

ינון אזולאי: לא.

ינון אזולאי: לא נכון.

ולדימיר בליאק: כן.

אלכס קושניר: ינון אזולאי, התחלנו דיון חשוב ומאוד מאוד משמעותי בעקבות הדיון שהתקיים בוועדה.

אלכס קושניר: אני מבקש להתרכז בדיון הזה.

ינון אזולאי: אבל הדיונים לא עברו מכאן לוועדת הכלכלה?

ינון אזולאי: כלומר, הדיונים החשובים על עצמאים, על החוק, הכול יהיה כאן?

אלכס קושניר: הכול יהיה כאן.

אלכס קושניר: אל תדאג.

ינון אזולאי: כי אם לא, אני שוקל לעבור לוועדת הכלכלה.

אלכס קושניר: אתה יכול לעבור.

אלכס קושניר: אין בעיה.

ינון אזולאי: אתה מוותר עלי?

אלכס קושניר: אם אתה רוצה, אני לא אעצור.

ינון אזולאי: בקצב הזה יכול להיות שמיכאל ביטון לא יהיה יושב ראש, ויכול להיות שאתה תעבור לשם.

אלכס קושניר: לא.

אלכס קושניר: אני אשאר כאן.

אלכס קושניר: בבקשה, נמשיך בדיון.

פזית קליימן: אני אתחיל.

פזית קליימן: כמו שאמרתי, מבחינתנו זאת אבן דרך והעקרונות שלנו הם כמובן קודם כל לגבות את מס האמת , לא יותר ולא פחות.

פזית קליימן: אנחנו מאוד מנסים להפחית את הבירוקרטיה ולפשט תהליכים ואתם תראו את זה, להנגיש שירותים שונים לציבור, להנגיש מידע, ערוצי תקשורת ולפעול באופן יזום למיצוי הטבות במס.

פזית קליימן: אני אחלק את המצגת שלי לשלושה חלקים.

פזית קליימן: בחלק הראשון אנחנו נתייחס לנתונים המרכזיים מדוח המבקר ואתייחס אליהם, בעיקר למספרים.

פזית קליימן: לאחר מכן אני אציג את המהלכים המאוד משמעותיים שעשינו בשנים האחרונות – שאני חושבת שלא כולם מודעים להם - שהם באמת משנים את התמונה.

פזית קליימן: אני אתייחס למה שעוד על הפרק ומה אנחנו ממשיכים עוד לעשות.

פזית קליימן: נתחיל במספרים.

פזית קליימן: אלה המספרים שהוצגו בדוח המבקר.

פזית קליימן: חשוב לומר שהנתונים הוצגו לבקשת מבקר המדינה.

פזית קליימן: מדובר בחישוב תיאורטי.

פזית קליימן: אלה נתונים שאנחנו ערכנו וזה חישוב תיאורטי בלבד.

פזית קליימן: אף אחד לא יכול להתחייב שאכן אלו סכומים, יתרות החזר שמגיעות לציבור.

ולדימיר בליאק: מה הסכומים שאתם מכירים?

פזית קליימן: אלה הנתונים.

פזית קליימן: אין לנו נתונים מדויקים.

פזית קליימן: אה הנתונים תיאורטיים.

פזית קליימן: אני גם אסביר למה ואז תראו שאין לנו את הנתונים.

יצחק פינדרוס: אני אומר לך מה השאלה שכל הזמן אנחנו שואלים.

יצחק פינדרוס: את אומרת נתונים תיאורטיים אבל כשאתם יודעים כמה מס אתם צריכים לגבות, אתם יודעים נתונים מדויקים.

יצחק פינדרוס: אוי ואבוי למי שלא גובים ממנו.

יצחק פינדרוס: אם כן, למה הנתון הזה הוא תיאורטי?

פזית קליימן: גם כשאנחנו פועלים לגביית מס, אנחנו לא פועלים בגלל שאנחנו חושבים שמישהו חייב אלא אנחנו פועלים לגבייה ולאכיפה כשמישהו הגיש דוח ואנחנו יודעים בדיוק את חבות המס.

יצחק פינדרוס: אני אתן שוב את הדוגמה הפשוטה.

יצחק פינדרוס: לדעתי העצמאים יותר מאורגנים באופן יחסי.

יצחק פינדרוס: לגבי שכיר, בסוף יש לכם דיווח מדויק על כל שכיר, כמה כסף הוא קיבל ממעסיק 5000 וכמה הוא קיבל ב-5001 וכמה הוא קיבל ב-5002.

יצחק פינדרוס: זה מופיע אצלכם במחשב.

יצחק פינדרוס: אם הוא שילם יותר מס כי הוא לא עשה את התיאום, זה מופיע אצלכם.

פזית קליימן: לא.

פזית קליימן: זה לא מופיע.

יצחק פינדרוס: אלא אם כן יש משהו שלא הבנתי.

יצחק פינדרוס: אם זה היה הפוך, אם לצורך העניין הוא היה מדווח לכל מעסיק שהוא המעסיק היחיד שלו, אני מתאר לעצמי שמס הכנסה היה עולה על זה.

ג'ידא רינאוי-זועבי: נכון.

ג'ידא רינאוי-זועבי: אתם לא מתחילים מאפס.

ג'ידא רינאוי-זועבי: יש נתונים של שנים קודמות.

פזית קליימן: במצגת לדברים האלה יש תשובות.

פזית קליימן: אני קודם כל אומר שגם אותה דוגמה של אותו שכיר שלצורך העניין עבד בשני מקומיות, בין אם יש לו החזר ובין אם יש לו חוב, גם אם אנחנו חושבים שיש לו חוב – אנחנו לא רצים ופועלים לגביית החוב.

פזית קליימן: אנחנו פונים אליו, אומרים לו שיגיש לנו את הדוח, מחשבים בדיוק ואז פועלים.

ינון אזולאי: ואם אין לו חוב אלא הוא בזכות, אתם גם פונים אליו?

פזית קליימן: זה מה שאני רוצה להציג, ברשותכם.

פזית קליימן: אמרתי, זה חישוב תיאורטי בלבד.

פזית קליימן: אלה נתונים חלקיים.

פזית קליימן: אין לנו את כל הנתונים.

פזית קליימן: הנתונים הם גם לא סופיים כי כל פעם אנחנו מקבלים עוד נתונים וזה משנה את כל התמונה של הטבלה הזאת.

פזית קליימן: מבדיקות שעשינו לא פעם, הנתון התיאורטי הזה משתנה כאשר מגישים את הדוח ולפעמים יכולה להיווצר גם חבות במס וזה משהו שצריך לקחת בחשבון.

פזית קליימן: אנחנו יכולים לפנות לאנשים תחת הכותרת שמגיעה לו יתרת זכות אבל בסופו של דבר יכול להיות לו חוב במס.

פזית קליימן: תסתכלו על הטבלה כשאנחנו מדברים על 3,6 מיליארד ומדברים על 2 מיליון אנשים שזכאים להחזר, תראו אתה כוכבית למטה.

פזית קליימן: מתוך ה-2 מיליון הלקוחות, 900 אלף מקרים, 900 אלף אנשים, הסכום נמוך מ-500 שקלים ולחצי מיליון הסכום נמוך מ-100 שקלים ואני אומר מה הכוונה.

פזית קליימן: אם אני פונה למישהו ואומרת לו שיש לנו יתרת זכות של 80 שקלים, יכול להיות - בגלל שהנתונים שלי הם לא מלאים – שבסופו של דבר הוא יגיש את הבקשה להחזר מס והוא יכול להסתיים עם חוב.

פזית קליימן: יכול מאוד להיות שיהיה חוב.

פזית קליימן: מבדיקות שאנחנו עשינו, לקחנו מדגמית וראינו שזה קורה.

ולדימיר בליאק: אבל המטרה היא לגבות מס אמת.

ינון אזולאי: אני גם מבין שהאזרח שאם הסכום הוא פחות מ-100 שקלים, הוא אומר לעצמו שהוא ייקחו ממנו 200 שקלים.

ינון אזולאי: אני מבין את מה שאת אומרת בעניין של ה-100 שקלים ואני מכיר אזרחים כאלה.

ינון אזולאי: אני אומר את זה אולי בחיוך אבל במצב עגום.

ינון אזולאי: אומר האזרח שהוא לא רוצה להתעסק עם רשות המסים בשביל 100 שקלים, כי הם עוד ייקחו לו 200 וייקחו לו 300.

ינון אזולאי: אני טוען שאתם מגיעים למצב הזה כי אין הסברה נכונה והסברה חיובית.

ינון אזולאי: החיובי לא תמיד הוא לא טוב.

ינון אזולאי: רק בקורונה החיובי הוא שלילי.

פזית קליימן: הכינותי מראש.

פזית קליימן: תכף תראה.

ינון אזולאי: אדרבה.

פזית קליימן: אני מציגה את ההתייחסות שלנו לדוח המבקר אבל אנחנו למדנו מזה ועשינו דברים אחרים.

פזית קליימן: שאלתם אותי אם יש חוב.

פזית קליימן: נכון שאנחנו יודעים לפעול באותם מהלכים ולפנות לגביית חובות אבל אני חושבת, כרשות, אני לא הייתי רוצה לפנות לאזרח תחת הכותרת שיש לך יתרת זכות ואז תהיה לו יתרת חוב.

פזית קליימן: אם אני חושבת שהוא חייב, אני אפנה אליו כחייב אבל לא באמתלה שמגיעה לו יתרת זכות.

פזית קליימן: זה משהו שאני לא חושבת שאנחנו כרשות צריכים לעשות.

אלכס קושניר: חובת דיווח לכולם, זה הפתרון.

פזית קליימן: נעבור לשקף הבא.

פזית קליימן: אני רוצה להראות לכם שגם בדוח המבקר הדברים האלה חד משמעית נאמרו.

פזית קליימן: זאת אומרת, אנחנו ציינו וזה מסומן בצהוב, המבקר ציין בדוח במפורש שחישוב החזר המס הוא משוער, יש נתונים שלא נכללו וזה יכול להגדיל, זה יכול להקטין.

פזית קליימן: זאת אומרת, אי אפשר לקבל את הנתונים האלה כמשהו סופי.

פזית קליימן: חד משמעית.

פזית קליימן: אנחנו אמרנו את זה גם למבקר וזה גם נכתב בדוח.

אלכס קושניר: כל הסכומים האלה שמתוארים בשקף הקודם, נגיד 2016 ו-2017, אלה החזרים בפועל?

אלכס קושניר: כמה הוחזר בפועל?

פזית קליימן: אני תכף אגיע לזה.

ינון אזולאי: היא עוד לא הגיעה לזה.

פזית קליימן: אני מגיעה לזה.

פזית קליימן: תנו לי לרוץ ואני אגיע.

פזית קליימן: אמרתי, אני מתייחסת לדוח המבקר ואני גם אראה נתונים.

ינון אזולאי: נראה לך שהיא תשאיר שקל אחד ברשות המסים?

ינון אזולאי: חכה.

פזית קליימן: אם אי מסתכלת ופורטת למה הנתונים האלה משוערים, הבאנו את הנתונים והם חלקיים ולא מדויקים.

פזית קליימן: לדוגמה, לאזרחים לפעמים יש הכנסות נוספות, עוד איזושהי עבודה קטנה שהבן אדם עשה אחר הצוהריים, שומר בבחינות בגרות, כל מיני הכנסות קטנות נוספות.

פזית קליימן: יכול להיות שהוא משכיר מחסן ב-200 שקלים וזה כבר יכול להפוך את ה-500 שקלים לחוב.

פזית קליימן: יש המון דברים – אני יכולה למנות – שיכולים לשנות לחלוטין את התוצאה.

פזית קליימן: חסרים לנו נתונים מדיווחים של מעסיקים בגופים ביטחוניים, לא תמיד יש לנו את הנתונים במלואם.

פזית קליימן: יש מעסיקים שלא דיווחו, אנחנו פועלים נגדם אבל הם לא דיווחו כי נגיד הם בהליכי פשיטת רגל, כינוס נכסים וכולי.

פזית קליימן: זאת אומרת, אין לנו את מאה אחוזי הנתונים שיש לנו ממעסיק א' וממעסיק ב'.

פזית קליימן: אין לנו את זה במאה אחוזים.

פזית קליימן: יש לנו חוסר בנתונים וזה ידוע לנו.

פזית קליימן: יש כל מיני הכנסות מקופות גמל וכולי שחסרות.

אלכס קושניר: תפרטי בבקשה לגבי בוחן המציאות.

פזית קליימן: לקחנו את המקרים ובדקנו כי גם אנחנו רוצים לדעת.

פזית קליימן: אם זה בדיוק אחד לאחד, אנחנו צריכים לדעת כי יכולים לפעול אחרת, לתת הנחיות אחרות לעובדים שלנו.

פזית קליימן: ככל שבדקנו, ראינו שהרבה פעמים במבחן התוצאה הייתה חבות במס.

פזית קליימן: התוצאה לא הייתה מדויקת כי היה חסר מידע.

פזית קליימן: לכן אנחנו לא בעולם של מאה אחוזים מידע בידי רשות המסים כדי להחזיר מחר את זה אוטומט.

פזית קליימן: אנחנו לא שם.

אלכס קושניר: אגב, אם יש חבות במס, אני בעד לגבות.

פזית קליימן: לא אמרתי שאנחנו לא גובים.

פזית קליימן: יש אזרחים שחושבים, בלי שנפנה אליהם, שמגיעה להם יתרת זכות, הם מגישים את הדוח ובסופו של דבר מסתבר להם שהם חייבים והם צריכים לשלם.

ינון אזולאי: יש גם אזרחים שחושבים שמגיע לכם והם פונים?

פזית קליימן: חייבים להגיש דוח.

ינון אזולאי: הוא אומר לכם שנראה לו שטעיתם וכי נראה לו שמגיע לכם.

ינון אזולאי: יש דבר כזה?

ולדימיר בליאק: אין לקוח כזה.

פזית קליימן: יש לשני הכיוונים.

ינון אזולאי: אני בטוח שיש.

ולדימיר בליאק: אדם קיבל שומה להפסד של מיליון וטען שהוא הרוויח 3 מיליון, התעקש, הגשנו דוח והוא שילם מס.

ינון אזולאי: זה בגלל רואה החשבון שלו.

יצחק פינדרוס: ברוב המקרים – וזו גם התחושה שלי - לא מדובר על עצמאים גדולים שיש להם מערכת ראיית חשבון שמנהלת את זה.

ולדימיר בליאק: כי עצמאים מגישים דוחות.

יצחק פינדרוס: מדובר על האזרח הקטן שאין לו בכלל מושג.

ולדימיר בליאק: יש את זה שעבד בכמה מקומות, את זה שקיבל דמי אבטלה.

אלכס קושניר: אתה יכול לבנות את זה כחובת דיווח כללית לכולם.

אלכס קושניר: זה עושה סדר לכולם.

יצחק פינדרוס: עולה 2,000 שקלים לגשת לרואה חשבון.

יצחק פינדרוס: להגיש דוח תשאל את ולדימיר.

יצחק פינדרוס: אני יודע מה זה.

אלכס קושניר: אם זה קורה בארצות הברית עם כל האוכלוסייה ההטרוגנית שלהם, עם כל הגוונים והסוגים, זה יכול לקרות גם כאן.

יצחק פינדרוס: אני עומד על דעתי כפי שאמרתי קודם.

יצחק פינדרוס: צריך להעביר את השכירים כך שכל ההתנהלות שלהם מול מס הכנסה תהיה דרך המעסיק שלהם.

יצחק פינדרוס: זה מה שהיה בעבר ואין סיבה שזה לא יהיה עכשיו.

יצחק פינדרוס: ההתנהלות המרכזית.

אלכס קושניר: היום ניכוי מס במקור נותן לך את זה, כשאתה לא צריך תיאום מס.

ולדימיר בליאק: לא.

ולדימיר בליאק: זה לאותה שנה.

פזית קליימן: אני רוצה לחדד.

פזית קליימן: האוכלוסייה שאנחנו מתייחסים אליה כאן היא לא חייבי הגשת הדוחות.

פזית קליימן: אנחנו מדברים על אוכלוסיית השכירים, אלה שלא חייבים בהגשת דוח.

יצחק פינדרוס: אני מוכן לקבל את ההצעה שלך, אלכס, שכל מעסיק חייב להעביר פעם בשנה איזשהו טופס למס הכנסה על כל ההכנסות של העובד שלו.

אלכס קושניר: לא.

אלכס קושניר: אני צריך לספר למעסיק מה ההכנסות שלי?

יצחק פינדרוס: לא.

יצחק פינדרוס: בעבר, כמו בטופס 101, אתה ממלא את זה אצל המעסיק.

אלכס קושניר: בן אדם עובד אצל מישהו, הוא צריך לתת דיווח על ההכנסות שלו?

יצחק פינדרוס: הוא לא חייב.

יצחק פינדרוס: הוא יכול.

יצחק פינדרוס: זאת צריכה להיות אופציה.

יצחק פינדרוס: אני אומר שזה שבנו את האופציה הזאת גורם לתסכול ותסבוכת של אזרחים.

אלכס קושניר: אני לא חושב.

אלכס קושניר: אתה רואה, יש עוד נושא שאנחנו לא מסכימים עליו.

פזית קליימן: אם אנחנו מסתכלים על הגשת בקשות להחזר אליהן התייחס המבקר, לשנים 2016 עד 2019, השנים האלה עדיין פתוחות להגשת בקשות להחזר מס ואנשים מגישים.

פזית קליימן: רצינו להראות לכם שמתחילת 2021 עד היום הוגשו למעלה מ-225 אלף בקשות להחזר מס לאותן שנים שהמבקר התייחס אליהן.

פזית קליימן: יותר מזה, מדי שנה אנחנו מקבלים 300 אלף בקשות.

פזית קליימן: רק ב-2021 הוגשו 370 אלף בקשות להחזרי מס.

פזית קליימן: זאת אומרת, אמרתי, הנתונים הם חלקיים והם לא סופיים כי בעוד אנחנו מדברים, מוגשות בקשות להחזרי מס.

ג'ידא רינאוי-זועבי: יש לך פילוחים על כך מבחינה גיאוגרפית, מגזרית.

פזית קליימן: לא, אבל אנחנו יכולים לראות את הנתונים בחלוקה לפקידי שומה.

פזית קליימן: אין לי כאן.

אלכס קושניר: יש כאן נתון על כמה הוגשו.

אלכס קושניר: כמה טופלו?

פזית קליימן: הכול מטופל.

פזית קליימן: זאת פונקציה של זמן.

אלכס קושניר: כמה בסטטוס של סיום טיפול?

פזית קליימן: הבקשות האלה להחזר מס, המסלול שלהן הוא לא טיפול שומתי כמו בתיקי עצמאים וחברות אלא זה עובר ישר לפקיד שבודק, מטפל, סיים ובזה זה נגמר.

פזית קליימן: הם במסלול טיפול.

פזית קליימן: יש מקומות שזה מטופל באותו חודש ויש מקומות שזה לוקח קצת יותר זמן.

פזית קליימן: זה גם תלוי בשנה.

ולדימיר בליאק: זה משתנה מפקיד שומה לפקיד שומה.

פזית קליימן: זה משתנה.

פזית קליימן: עונת החזרי המס היא באפריל, מאי, יוני כאשר מקבלים את טופס ה-106.

פזית קליימן: מי שמגיש בדצמבר, מטופל יותר מהר.

פזית קליימן: זאת גם פונקציה של עונתיות בשנה.

ולדימיר בליאק: זה לוקח מספר חודשים.

פזית קליימן: היום הרבה מטופל כבר בשוטף.

פזית קליימן: מאוד התייעלנו ותכף אני אציג נתונים.

ינון אזולאי: הבקשות שכתובות כאן, זה כולל את כל הנושא של מס הכנסה שלילי, נכון?

פזית קליימן: לא.

פזית קליימן: אלה בקשות להחזר.

ינון אזולאי: גם מס הכנסה שלילי זה הוא סוג של החזר שמגיע.

פזית קליימן: אבל הוא לא מוסדר בדרך הזאת.

ינון אזולאי: כמה בקשות כאלה אתם מקבלים בשנה?

פזית קליימן: של מענקי עבודה?

ינון אזולאי: של מענקי עבודה.

פזית קליימן: תכף שלמה אוחיון – סמנכ"ל שירות לקוחות שנמצא ב-זום - יתייחס לזה.

ינון אזולאי: בסדר, כי יש לי כמה שאלות על כך.

אלכס קושניר: ינון, לפני שבאת, ג'ידא העלתה את הנושא של מענקי עבודה.

ינון אזולאי: יש הרבה דברים שאנחנו חושבים ביחד.

אלכס קושניר: כן, ראיתי את זה בשיתוף הפעולה המדהים שהיה לכם.

ינון אזולאי: לא ראית את זה.

ינון אזולאי: הרגשת את זה.

אלכס קושניר: הייתי בבית והרגשתי את רעידת האדמה.

אלכס קושניר: הייתי בבידוד אז.

אלכס קושניר: גם ג'ידא העלתה נקודה מאוד חשובה לנושא הזה וגם לקראת התכנית הכלכלית שבסופו של דבר תבוא לוועדת הכספים כנראה נקיים דיון מיוחד על הנושא.

יצחק פינדרוס: את הזה שאמרת שאתמול היה הרבה מלל בלי קשר.

יצחק פינדרוס: הודית בזה שאין תכנית כלכלית.

אלכס קושניר: לא.

אלכס קושניר: אמרתי תכנית כלכלית שתבוא לכאן.

אלכס קושניר: שם הייתה דמגוגיה כי לא דיברו שם על התכנית הכלכלית.

יצחק פינדרוס: כי אין תכנית כלכלית.

אלכס קושניר: יש תכנית כלכלית.

יצחק פינדרוס: זה להשפיל את השפה העברית, לקרוא לזה תכנית כלכלית.

ינון אזולאי: בינתיים אנחנו נצמדים לתכנית של ולדימיר.

אלכס קושניר: אתה רוצה עכשיו את אבשלום קור לדיון שיגיד לך מה מבזה את השפה ומה לא?

אלכס קושניר: אנחנו במצב רוח טוב היום.

אלכס קושניר: תמשיכי.

ינון אזולאי: במיוחד שהיום הולך להיות יום קצר.

אלכס קושניר: למה קצר?

ינון אזולאי: כי רע"מ עדיין לא החליטו מה הם מצביעים.

ינון אזולאי: אמרו שיהיו הפתעות.

אלכס קושניר: תודה על העדכון.

ינון אזולאי: אני מעדכן אותך כדי שתדע אם אתה רוצה לקיים עוד דיון אחרי הדיון הזה.

פזית קליימן: אני אציג מהלכים שאנחנו עשינו.

פזית קליימן: אל תגידו לי שהתוצאות לא טובות, אני יודעת שהן לא טובות ותכף תראו מה למדנו מזה ומה עשינו יותר טוב.

פזית קליימן: קודם כל, אנחנו עשינו - עשינו בעצמנו וגם ראינו את דוח המבקר מהלכים ובחרנו אוכלוסייה, מתוך הפוטנציאל הזה, עוד בעבר, עם סיכוי מאוד מאוד גבוה להחזר.

פזית קליימן: אמרנו שבטוח מגיע להם החזר.

פזית קליימן: שלחנו להם מכתבים ואמרנו להם שיכול להיות שמגיע לכם החזר ואתם מוזמנים לפנות אלינו.

פזית קליימן: פתחנו מייל ייעודי, נתנו תמיכה טלפונית וכולי.

ולדימיר בליאק: כמה מכתבים כאלה נשלחו ?

ינון אזולאי: הנה, כתוב.

פזית קליימן: זה כבר לא מהלך טוב.

פזית קליימן: אני בכוונה אומרת.

פזית קליימן: התוצאות לא מרשימות, אנחנו גם יודעים למה ותכף תראו מה כן עשינו.

פזית קליימן: עשינו פיילוטים ושלחנו לאוכלוסייה שאמרנו שכמעט לדעתנו אין מצב שיהיה להם חוב, אם הם יגישו כי לא רצינו את אלה שחלילה יהיה להם חוב.

פזית קליימן: אלה היו התוצאות.

פזית קליימן: סך הכול מתוך 1,700, 3,200 ששלחנו, חזרו 290 אנשים בלבד שהגישו בקשות להחזר מס.

פזית קליימן: לקחנו את זה וישבנו לחשוב איך נכון לפעול.

ינון אזולאי: כשאתם שלחתם להם את המכתבים, על כמה כסף היה מדובר?

ינון אזולאי: קודם דיברת על 100 שקלים, על 500 שקלים.

פזית קליימן: לקחנו מדגמית אוכלוסייה שראינו שמגיעה לה יתרת זכות.

ינון אזולאי: קודם דיברת על 100 ועל 500 שקלים.

פזית קליימן: לקחנו את אלה שאמרנו שיש הסתברות מאוד גבוהה שזה לא יתהפך לחוב.

פזית קליימן: לקחנו סכומים לא על הקצה.

פזית קליימן: 290 הגישו וקיבלו החזר אבל תבינו, מתוך הפוטנציאל הגדול לקחנו בודדים.

ולדימיר בליאק: אם אתם שולחים להם מכתב, לפני שהם פותחים את המכתב, וזה מכתב רשום, זה מקטין משמעותית את סיכוי.

ינון אזולאי: זה כבר מפחיד.

פזית קליימן: היה מישהו שהציע לי ואמר לי שנשלח את המכתבים במעטפה ורודה.

פזית קליימן: אנחנו שיפרנו את זה מאוד משמעותית וזה עובד.

ינון אזולאי: תעשו טובה, אל תשלחו את זה עם שליח מיוחד כי זה יותר מפחיד.

פזית קליימן: שאלתם קודם מה סכום ההחזר בפועל, כמה כסף החזרנו כל שנה.

פזית קליימן: רצינו להראות שמ-2016 ועד 2021 הסכומים האלה הולכים ועולים מדי שנה.

פזית קליימן: זה החזר בפועל בשנה מסוימת.

פזית קליימן: בשנת 2021 החזרנו כמעט מיליארד וחצי שקלים לאזרחים שהגישו בקשות להחזר מס.

ולדימיר בליאק: אלה השכירים בלבד.

ולדימיר בליאק: בלי עצמאים.

פזית קליימן: רק בקשות להחזר.

פזית קליימן: לא חייבי הגשה.

ולדימיר בליאק: בקשות להחזר מס.

פזית קליימן: כן.

פזית קליימן: זה וולנטרי, נקודתית לשנה.

פזית קליימן: אם אני מסכמת את ההתייחסות שלי לדוח המבקר ולפני שאני אומרת מה אנחנו עשינו, תזכרו – זה מאוד מאוד חשוב, זה חישוב תיאורטי – שהנתונים הם חלקיים והם לא סופיים כי כל הזמן מגישים בקשות ועדיין אפשר להגיש בקשות להחזר מס.

פזית קליימן: ראינו שבהמשך לפניות, למכתבים שלנו, אנשים לא כל כך התלהבו ולא חזרו אלינו.

פזית קליימן: לאור זה החלטנו להתמקד בשלושה דברים.

פזית קליימן: האחד, הנושא של תיאומי המס שהעלית שברור לנו שהוא חשוב ותכף תראו מה עשינו.

פזית קליימן: עשינו מהלכים יזומים לאוכלוסיות ייעודיות.

פזית קליימן: זאת אומרת, לאוכלוסייה שאנחנו יודעים להגיד לה למה מגיע לה החזר - זה יוצר אמינות הרבה יותר גבוהה - וגם עשינו הקלות בנושא של בקשה להחזר מס.

פזית קליימן: נתחיל עם הנושא של תיאומי מס.

פזית קליימן: אני תכף הולכת להתמקד בדברים האלה.

פזית קליימן: בשנת 2015 הוקמה ועדה למיצוי זכויות לאזרח.

פזית קליימן: במקרה אני עמדתי בראש הוועדה הזאת ב-2015.

פזית קליימן: הקמנו מחלקה ייעודית לטיפול בשומת פרט, לטיפול בנושא, בכל העולם הזה של השכירים שלא חייבים בהגשת דוח.

פזית קליימן: פיתחנו מערכת חדשה לתיאומי מס, מערכת מקוונת לבקשות להחזר מס.

פזית קליימן: פעלנו לקבל מידע מגורמים שונים.

פזית קליימן: פרסמנו מדריך להגשת בקשה להחזר מס בשפה פשוטה יותר, בתקווה שלאנשים יהיה קל למלא.

אלכס קושניר: אתם עושים את זה בשפות שונות?

פזית קליימן: אני חושבת שהמדריך להגשה קיים גם בערבית.

אלכס קושניר: מה עם רוסית, אנגלית, צרפתית?

פזית קליימן: ראיתי שיש גם הצעת חוק על זה.

פזית קליימן: אנחנו פועלים, ככל שאנחנו יכולים, להנגיש את זה לשפות נוספות.

ינון אזולאי: רק בנושא מיצוי הזכויות יש לכם בעברית וערבית?

ינון אזולאי: את הדרישה לתשלום, באיזה שפות יש לכם?

פזית קליימן: אני לא יודעת לומר לך.

פזית קליימן: אני צריכה לבדוק.

ינון אזולאי: כשאתם שולחים את הבקשה לאותו לקוח שחייב לרשות המסים, מה קורה אם הוא למשל דובר רוסית?

קריאה: אין בשפות אחרות.

פזית קליימן: אני אתמקד במערכת החדשה לתיאומי מס.

פזית קליימן: הנושא של תיאום מס , צריך להבין שהוא מאוד מאוד חשוב.

פזית קליימן: אני חושבת כתפיסה שאנחנו צריכים לפעול כך שאנשים ישלמו בשוטף את המס הנכון ובכלל לא יגיעו לעולם של בקשה להחזר מס.

פזית קליימן: אני לא רוצה שיהיו בקשות להחזר מס אלא שכולם ישלמו בשוטף את המס הנכון.

פזית קליימן: עשינו המון מהלכים בעניין הזה.

פזית קליימן: המהלך המשמעותי ביותר מזה שנתיים, עבדנו על מערכת שעלתה עכשיו.

פזית קליימן: מי שעשה תיאום מס השנה בינואר, חווה את המערכת החדשה.

פזית קליימן: המערכת החדשה מבחינת הנראות שלה, אפשר לעשות עכשיו בפלאפון כשאתם יושבים כאן תיאום מס בפשטות אדירה.

פזית קליימן: באמת, עניין של דקות בודדות.

פזית קליימן: לעשות תיאום מס במקום.

פזית קליימן: כולם יכולים לעשות את זה במקום.

ולדימיר בליאק: עצמאי קטן שיש לו גם עכשיו הכנסה נוספת כשכיר, האם גם הוא יכול לעשות עכשיו תיאום מס במערכת?

ולדימיר בליאק: עד עכשיו זה לא היה.

פזית קליימן: כולם יכולים לעשות תיאום מס במערכת ואני אסביר מה זה כולם.

פזית קליימן: מי שמכיר, קודם רק חלק יכול היה לעשות במערכת וחלק היו צריכים לבוא למשרד, לפנות אלינו במערכת פניות.

פזית קליימן: המערכת החדשה, אתה כאזרח יכול לפנות.

פזית קליימן: לא מעניין אותך מה קורה מאחורי הקלעים.

פזית קליימן: אני אומרת לכם שחלק מהפונים יקבלו את האישור במקום וחלק זה מגיע למשרד שלנו ובמשרדים שלנו מטפלים בזה בדרך כלל באותו יום.

פזית קליימן: זה עניין של שעות.

פזית קליימן: לפעמים בעומס זה יכול לקחת יותר מיום, גג חמישה ימים, אבל אלה באמת הקצוות.

יצחק פינדרוס: כשאת מדברת על חמישה ימים, את מדברת על חובות מ-2016.

אלכס קושניר: המערכת קמה רק עכשיו.

ולדימיר בליאק: תיאום מס זה שנה שוטפת.

יצחק פינדרוס: אני בא לטובתם.

פזית קליימן: אנחנו שמנו דגש ומשאבים על זה.

פזית קליימן: אני אומר לכם יותר זה.

פזית קליימן: אנחנו יצאנו בקמפיין תקשורתי כדי לעודד את כולם לעשות תיאום מס.

פזית קליימן: אנחנו רוצים שיעשו תיאום מס כי זה גם נורא פשוט.

פזית קליימן: בדקה וחצי אתה עושה את זה.

פזית קליימן: לא צריך אפילו הדרכה.

פזית קליימן: אתה נכנס , המסכים כל כך פשוטים.

ג'ידא רינאוי-זועבי: באיזה שפות הקמפיין?

ג'ידא רינאוי-זועבי: באילו אמצעי תקשורת?

פזית קליימן: הקמפיין היה בטלוויזיה וברדיו.

פזית קליימן: בעברית.

פזית קליימן: אני לא יודעת באיזה שפות הוא היה ברשתות.

יצחק פינדרוס: בקיצור, הוא לא היה לחרדים.

ג'ידא רינאוי-זועבי: צריך להנגיש גם בשפות אחרות.

פזית קליימן: אני מקבלת.

פזית קליימן: זה תמיד על השולחן אצלנו.

ינון אזולאי: אגב, אם אין לכם כסף אנחנו יכולים למצוא לכם את המקור התקציבי.

אלכס קושניר: לך תחפש בוועדת כלכלה.

ינון אזולאי: שם יש כסף?

ינון אזולאי: הוא אמר שהכול כאן.

ינון אזולאי: הבנתי.

ינון אזולאי: ליברמן היה שם אתמול והוא השאיר שם כסף.

ג'ידא רינאוי-זועבי: יש לנו עוד דיון על הלפ"ם.

אלכס קושניר: כן.

אלכס קושניר: בשבוע הבא.

אלכס קושניר: מה קשור לפ"ם?

אלכס קושניר: זה לא קשור.

ג'ידא רינאוי-זועבי: אני מדברת על הקמפיין.

ינון אזולאי: תדע שאני נאמן לוועדה.

ינון אזולאי: אתמול לא השתתפתי בוועדת הכלכלה ואתה כן השתתפת.

אלכס קושניר: הוזמנתי כאורח כבוד.

פזית קליימן: אני רוצה לומר עוד משהו והוא שמעבר לנראות, לפשטות ולהנגשה של המערכת הזאת, המערכת הזאת ממצה זכויות.

פזית קליימן: זאת אומרת, תראו במסך, אם נכנסת לעשות תיאום מס, אם אנחנו יודעים שיש לך ילדים אבל לא ביקשת את ההטבה, אנחנו אומרים לך, שים לב, זיהינו שמגיע לך.

פזית קליימן: אם אנחנו יודעים מישהו הורה לילד עם מוגבלות כי קיבלנו את המידע מביטוח לאומי, אנחנו אומרים שזיהינו שיש לו עם מוגבלות ושיבקש את ההטבה.

ינון אזולאי: אתם מקבלים את המידע מביטוח לאומי בשוטף?

פזית קליימן: אני תכף אגע בזה.

פזית קליימן: הכינותי מראש.

פזית קליימן: לכן כן חשוב לעשות תיאום מס.

פזית קליימן: כל מידע שיש לנו, אנחנו מכניסים.

פזית קליימן: זה עדיין לא מלא.

פזית קליימן: אנחנו פועלים לקבל עוד מידע ואז דמיינו איך כל נתון שיהיה לנו, יודעים שאתה חייל משוחרר – נכניס.

פזית קליימן: אנחנו פועלים בעולם הזה.

פזית קליימן: מה שאני מראה, אלה מסכים אמיתיים במערכת.

יצחק פינדרוס: אל תדאגי.

יצחק פינדרוס: עוד שעה אני שם.

פזית קליימן: אני אשמח לשמוע חוויות.

אלכס קושניר: בוא נעשה און ליין.

אלכס קושניר: נעלה אותך על המסך.

יצחק פינדרוס: תעלה.

יצחק פינדרוס: אין לי מה להסתיר.

יצחק פינדרוס: כל חיי אני עובד ציבור ואין לי מה להסתיר.

אלכס קושניר: אני מקבל הרבה מאוד פידבקים טובים מאנשים שהשתמשו במערכת אבל אני רוצה להתייחס לנקודה אחת.

ינון אזולאי: לפני חמש דקות בכלל לא ידעת שקיימת מערכת כזאת.

אלכס קושניר: אני אמרתי שיש מערכת.

אלכס קושניר: אני לא פינדרוס.

אלכס קושניר: התבלבלת.

אלכס קושניר: אני רק רוצה להגיד לך פזית דבר אחד ואולי לזה צריך לשים לב.

אלכס קושניר: הרבה מאוד אנשים בכלל לא יודעים שהם זכאים לתיאום מס ולקבלת החזרים.

אלכס קושניר: גם אנשים שהם עובדים שכירים במשך שנה שלמה אצל אותו מעביד, בהרבה מאוד מקרים יכול להיות שהם זכאים להחזרי מס ואנשים פשוט לא יודעים את זה ולא מגיעים למערכת.

אלכס קושניר: לכן תשקלו לעשות איזשהו קמפיין ריצ'ינג אאוט לבוא לאנשים ולומר להם שיגישו תיאום מס.

ולדימיר בליאק: אם יש לכם איזשהו סימולטור, אפשר לבדוק האם מגיע או לא.

ולדימיר בליאק: אותו עצמאי שיש לו הכנסה נוספת כשכיר, גם הוא יכול להגיש היום בקשה לתיאום מס?

פזית קליימן: הוא יכול.

פזית קליימן: הוא לא יהיה במסלול האוטומטי.

ולדימיר בליאק: אבל יקבל בדואר.

ולדימיר בליאק: הוא לא יצטרך לבוא.

פזית קליימן: לא צריך לבוא.

פזית קליימן: דרך אגב, גם לא צריך בדואר.

פזית קליימן: אתה יכול לקבל את זה באזור האישי.

ולדימיר בליאק: באזור האישי.

ולדימיר בליאק: לזה התכוונתי

פזית קליימן: יש שתי מטרות.

פזית קליימן: ראשית, אל תבוא אלינו, ושנית, אל תגיש בקשה להחזר מס אלא קח את זה עכשיו בשוטף מהמעסיק ותיהנה מהכסף.

פזית קליימן: זאת המטרה.

פזית קליימן: זאת המערכת וכך זה נראה בסיום.

פזית קליימן: אגב, אתה מכניס מספר תיק ניכויים ואם אתה לא יודע מה זה אנחנו כותבים לך מי המעסיק כדי שתראה שלא טעית.

פזית קליימן: באמת הייתה כאן חשיבה כדי שהאזרח יהיה לו הכי פשוט שאפשר.

ינון אזולאי: יש לו גם אפשרות לדעת את מספר הניכויים?

פזית קליימן: לא.

פזית קליימן: הוא צריך להגיד לנו.

פזית קליימן: אנחנו צריכים לדעת לאיזה מעסיק אבל אנחנו בודקים שהשם תואם כי אם זה לא תואם, אנחנו אומרים לו כדי שלא תהיה לו טעות.

ינון אזולאי: אין לכם אפשרות לדעת על פי שם העסק מה מספר התיק.

פזית קליימן: לא.

פזית קליימן: הוא צריך להכניס את מספר תיק הניכויים כדי שלא תהיה לו טעות כי בסוף זה צריך להתאים לתיק הניכויים של המעסיק כי אחרת הוא לא יוכל לנכות לו את זה.

ינון אזולאי: אם אתה נכנס לבנק לעשות הוראת קבע אתה רושם סמל מוסד או את שם המוסד שאתה רוצה ואז הוא שם את הסמל ואתה בודק אם זה נכון.

ולדימיר בליאק: כן, אבל זה שונה.

פזית קליימן: עוד מהלך שאנחנו עושים מדי שנה.

פזית קליימן: מדי שנה, כדי לחסוך לאנשים לעשות תיאום מס, אנחנו שולחים הארכות תוקף.

פזית קליימן: זאת אומרת, אנחנו עושים עיבודים משלנו ואנחנו רואים שכאן אין שינוי, זאת רק קצבה ומשכורת, אנחנו מזהים את האוכלוסייה שכנראה אין לה שינוי לאורך זמן ואנחנו שולחים לה מכתבים ואנחנו אומרים לה שהאישור שלה משנה שעברה הוא בתוקף גם לשנה זאת.

ולדימיר בליאק: לכל השנה.

פזית קליימן: תמיד זה לשנה.

ולדימיר בליאק: לכמה זמן אתם מאריכים?

פזית קליימן: מאריכים לכל השנה.

ולדימיר בליאק: אני זוכר שפעם זה היה לשלושה חודשים.

פזית קליימן: אנחנו תמיד מאריכים את כל האישורים, נותנים להם תוקף לאיקס זמן.

פזית קליימן: כאן אנחנו שולחים לו מכתב ואומרים לו שייתן למעסיק וכי האישור שלו משנה קודמת בתוקף גם לשנה הזאת.

פזית קליימן: בסוף 2021 שלחנו 350 אלף מכתבים כאלה ואמרנו לאנשים שאם לא יהיה להם שינוי, שלא יעשו תיאום מס.

ולדימיר בליאק: זה בעיקר מאוד חשוב לגמלאים שמקבלים קצבה.

פזית קליימן: נכון.

פזית קליימן: אגב, הרבה גמלאים באוכלוסייה הזאת.

פזית קליימן: אפשר לראות שגם כאן

פזית קליימן: בניהול סיכונים שלנו קיבלנו החלטות ואנחנו כל הזמן מעלים את האוכלוסייה הזאת כדי לחסוך לה לעשות תיאום מס.

פזית קליימן: אלה עוד מהלכים שאנחנו עושים.

פזית קליימן: כל פעם אנחנו מדברים על תיאומי מס ואנחנו אומרים כמה זה חשוב לעשות את זה בשוטף.

אלכס קושניר: אנחנו מתחלפים.

אלכס קושניר: אני הולך להציג חוק וחוזר.

אלכס קושניר: (היו"ר ולדימיר בליאק)

ינון אזולאי: איך אתם עושים את הכול כדי שהגמלאים לא יצטרכו להגיש תיאום מס?

ינון אזולאי: במה זה מתבטא?

פזית קליימן: אנחנו עושים עיבודים משלנו.

פזית קליימן: גמלאי שמקבל רק גמלה, הוא לא צריך תיאום מס.

ינון אזולאי: זה ברור.

פזית קליימן: נגיד שיש לו שני מקורות לגמלה, שני משלמים.

ולדימיר בליאק: או שהוא שכיר ויש לו גמלה.

פזית קליימן: או שכיר עם גמלה.

פזית קליימן: אם אנחנו מזהים בעיבודים שלנו שזה משהו סטטי, אין הרבה שינויים, זה עונה למשכורת וגמלה, אנחנו שולחים לו מכתב ואומרים לו שהאישור שקיבלת ב-2021 תקף גם ל-2022.

פזית קליימן: יכול להיות שגם ב-2023 נשלח לו את המכתב הזה.

פזית קליימן: אנחנו עושים מהלך כזה כל שנה.

ינון אזולאי: אתם אומרים לו שאם יש שינוי, שיודיע

פזית קליימן: רק אם יש שינוי או שאם הוא רוצה או שפתאום הוא גילה שמגיעה לו הטבה שהוא לא ביקש.

פזית קליימן: אנחנו לא סוגרים לו את הדלת.

פזית קליימן: אנחנו עושיך את זה שרירותית, אתה רוצה - תבוא לעשות תיאום מס.

פזית קליימן: בגלל שאנחנו מדברים כל כך הרבה על תיאומי ועל החשיבות, הבאנו את הכמויות כדי שתראו כמה תיאומי מס עורכים אנשים מדי שנה.

פזית קליימן: בתיאומי המס המקוונים, לפני המערכת החדשה, אנשים שקיבלו במקום וכל פעם הגדלנו את זה ואתה גם רואה שאנשים יותר ויותר מודעים והכמויות עולות.

ינון אזולאי: השקופית הזאת מראה את המקוון.

פזית קליימן: מקוון, במהלכים, במסלול אוטומטי.

פזית קליימן: אלה שיכלו להיכנס למערכת שהגדרנו עד תקרה של הכנסה.

פזית קליימן: כאן אתה רואה את סך כל האנשים שהנפקנו להם אישורים לתיאום מס.

פזית קליימן: אני חושבת שהירידה הקטנה בשנת 2020-2019 היא בעקבות הקורונה וכל השינויים שהיו במשק, בשוק העבודה.

ולדימיר בליאק: כלומר, ב-2020, בערך 20 אחוזים היו במקוון.

פזית קליימן: בערך.

פזית קליימן: כן.

ולדימיר בליאק: זה לפני המערכת החדשה.

פזית קליימן: כן.

פזית קליימן: במערכת הקודמת היית צריך לקרוא אם ההכנסות שלך עלו על תקרה, אבל היום אתה נכנס ועושה את זה.

ינון אזולאי: גם עכשיו הוא צריך לקרוא.

פזית קליימן: הוא לא צריך לקרוא כלום.

פזית קליימן: הוא מגיש ואנחנו מאחורי הקלעים יודעים אם אנחנו יכולים להנפיק לו במקום.

ולדימיר בליאק: כלומר, יש מקרים שהוא מקבל את זה במקום ויש מקרים שזה אורך עד חמישה ימים.

פזית קליימן: נכון ואני לא צריכה להסביר לו.

פזית קליימן: כאזרח הוא לא צריך לדעת כלום.

ולדימיר בליאק: איך הוא יודע שזה עבר למסלול אחר שהוא יקבל תוך שלושה או חמישה ימים?

פזית קליימן: או שזה כותב לו שהנה האישור או שזה אומר לו שהוא יקבל תשובה תוך חמישה ימים.

ולדימיר בליאק: דרך האזור האישי.

פזית קליימן: אנחנו גם שולחים וגם באזור האישי.

פזית קליימן: הוא מקבל גם הודעה שהאישור שלו מוכן.

פזית קליימן: זה לא לוקח חמישה ימים ברוב המקרים במשרדים שמאוד מאוד עמוסים.

פזית קליימן: אני שומעת פידבקים מאנשים.

ולדימיר בליאק: זה לא הוא מגיש עכשיו והוא לא יודע מה קורה.

פזית קליימן: כשזה מוכן הוא גם מקבל גם SMS.

פזית קליימן: מאוד ברור לנו שכאשר אנשים מגישים בקשה להחזר מס, הם צריכים את זה עכשיו, הם צריכים את זה מהר.

פזית קליימן: במערכת החדשה אנחנו גם עוקבים ורואים שברוב המקרים זה מטופל ביום למוחרת.

ינון אזולאי: במערכת החדשה תוכלו גם לדעת כמה הגישו וכמה לא הגישו מהסך הכללי?

ינון אזולאי: לא מבחינת זה שהם לא זקוקים אלא בסופו של דבר הגישו לא במקוון וכמה מתוך המקוון קיבלו את המענה על פי זמנים?

פזית קליימן: אנחנו מדברים על תיאומי מס.

פזית קליימן: אני מקבלת את זה ברמה יומית.

פזית קליימן: אני עוקבת ברמה יומית בכל המשרדים שלנו בארץ.

פזית קליימן: ברוב המשרדים אני תמיד מסתכלת אם יש לנו מאל יומיים פיגור.

פזית קליימן: אין כמעט פיגור מעל יומיים.

פזית קליימן: יש משרדים מסוימים שיש שם עומס, באזור שיש הטבות ליישובים, שם זה ייקח יותר זמן.

ולדימיר בליאק: אני חושב שמה שחשוב לבדוק בתום השנה הזאת בכמה המערכת הזאת מקטינה את כמות הבקשות להחזרי מס.

פזית קליימן: זה מוקדם מדי.

ולדימיר בליאק: אני מבין.

ולדימיר בליאק: לכן אני אומר נניח תוך שנה-שנתיים.

ינון אזולאי: זה מה שאני שואל ואת אומרת שיש לכם ברמה היומית.

ינון אזולאי: ולדימיר אומר שבסוף השנה נוכל לדעת מה הייתה התועלת.

פזית קליימן: בוא נעשה סדר.

פזית קליימן: אני התייחסתי לשאלה כמה בקשות לתיאומי מס הגישו ותוך כמה זמן הם טופלו.

פזית קליימן: אני חושבת שצריך פרספקטיבה של בערך חמש שנים כדי לראות.

ולדימיר בליאק: כן, כבר אחרי שנתיים אפשר לקבל אינדיקציות ראשונות.

פזית קליימן: הרעיון הוא לראות שתיאומי המס עולים והחזרי המס יורדים.

ולדימיר בליאק: נכון.

פזית קליימן: כשהוצאנו למבקר את הנתונים, שהאוכלוסייה הזאת תהיה נמוכה.

ולדימיר בליאק: זה בעצם המבחן של המערכת הזאת.

פזית קליימן: נכון.

פזית קליימן: זה לא רק המבחן של המערכת אלא זה מבחן של כמה הצלחנו להפנים בקרב האוכלוסיות שיעשו תיאומי מס כדי שלא ינכו להן.

ינון אזולאי: על כמות תיאומי המס שאנחנו רואים בשקופית, אנחנו רואים מ-2015 עד 2020 ורואים את העלייה הגדולה.

ינון אזולאי: זה בגלל שלא הייתה מודעות שצריך לעשות תיאומי מס או שהתרבו האנשים?

פזית קליימן: אני חושבת שזה מושפע מהרבה דברים.

פזית קליימן: בדרך כלל יש מודעות לאנשים לעשות תיאום מס כי כשממלאים את טופס 101 בעבודה, אם הם ציינו שיש להם עוד הכנסה מבקשים מהם להביא תיאום מס.

ולדימיר בליאק: המעסיק דורש.

ולדימיר בליאק: אם אין תיאום מס, מנכים לו 47 אחוזים.

פזית קליימן: אני חושבת שאלה גם שינויים במשק העבודה.

פזית קליימן: אנשים עובדים ביותר קומות, עוברים בין עבודות ולכן עושים תיאום מס.

פזית קליימן: אני לא יודעת בוודאות אבל נראה לי שיש כל מיני שיקולים מהסוג הזה.

ולדימיר בליאק: כמה פעמים במהלך השנה הוא יכול לעשות תיאום מס?

פזית קליימן: כמה שהוא רוצה.

ולדימיר בליאק: בלי מגבלות?

ולדימיר בליאק: גם ברבעון הראשון?

ולדימיר בליאק: עד סוף השנה?

פזית קליימן: כן.

פזית קליימן: מי שחוזר פעם שנייה, הוא כבר לא יקבל באוטומט אלא הוא יקבל במשרד.

ולדימיר בליאק: כפי שאמרת, האנשים היום מחליפים מקומות עבודה בתדירות יחסית גבוהה ולפעמים גם במהלך השנה ולכן הם פונים מספר פעמים.

פזית קליימן: גם ניתן להוסיף יותר מעסיקים במערכת הזאת.

ולדימיר בליאק: מן הסתם התיאום הזה יהיה פחות מדויק.

ולדימיר בליאק: אם במהלך השנה אני עושה את התיאום פעמיים או שלוש פעמים, הוא כנראה יהיה פחות מדויק.

פזית קליימן: לא בהכרח.

פזית קליימן: ככל שאתה מתקרב לסוף השנה, אתה יודע יותר טוב את הנתונים המדויקים.

פזית קליימן: בתחילת שנה אתה אומר שאתה מעריך.

ולדימיר בליאק: כלומר, אתם לוקחים בחשבון את כל הנתונים.

פזית קליימן: בוודאי.

פזית קליימן: תמיד לוקחים בחשבון את כל הנתונים.

פזית קליימן: בינואר זו הערכה מה יהיה השנה.

פזית קליימן: כשאתה בא לעשות תיאום מס בנובמבר, אתה פחות או יותר כבר ודע מה ההכנסה השנה ותיאום המס יהיה יותר מדויק.

פזית קליימן: עדיין אני חושבת שכתחליף להחזר מס שאנשים יקבלו את זה בשוטף.

ולדימיר בליאק: אני שואל כי אני יודע שלפחות קודם הייתה פרקטיקה שנניח ברבעון האחרון של השנה כבר לא עשיתם תיאום חדש.

ולדימיר בליאק: אנשים פנו וסורבו.

פזית קליימן: יכול להיות שזה היה משהו נקודתי במשרד, שהיה עומס מטורף ולכן זה קרה.

ולדימיר בליאק: באופן עקרוני היום אפשר לעשות תיאום חדש גם ברבעון האחרון.

פזית קליימן: כן.

פזית קליימן: אמרנו שאחד הדברים החשובים מבחינתנו זה שאנשים ימצו את ההטבות בשוטף.

פזית קליימן: איך אנחנו עושים את זה?

פזית קליימן: המערכת של תיאומי המס וארכת התוקף עליה דיברתי.

פזית קליימן: עשינו גם מהלכים – דיברתם על קצבאות – לפטור ממילוי טופס 101 לגמלאים.

פזית קליימן: עשינו הקלות מאוד מאוד משמעותיות בעניין הזה וגמלאים היום לא צריכים למלא כל שנה.

פזית קליימן: קבענו איזה שהם כללים ופרסמנו לכל המשלמים.

ינון אזולאי: טופס 101 במקוון הוא מאוד פשוט.

פזית קליימן: יש כאלה שעדיין מתקשים.

פזית קליימן: לגמלאים נתנו איזושהי הקלה.

יעל רון בן משה: לגבי טופס 101, הטופס הדיגיטלי הוא הרבה יותר נוח לשימוש.

יעל רון בן משה: למרות ההערה של חבר הכנסת בליאק על זה שאנשים יחסית עוברים לא מעט מקומות עבודה, כמה שינוים בכל זאת אנחנו רואים בטופסי ה-101 שכלל העובדים במשק מגישים משנה לשנה?

יעל רון בן משה: והאם אכן יש בזה צורך שכולם בינואר יגישו או אפשר אולי לעשות את זה פעם בשנתיים או פעם בארבע שנים או בחמש שנים.

יעל רון בן משה: זאת בירוקרטיה שאני חושבת שהמאמצים שלנו הם להוריד בירוקרטיה ולהפחית מהלכים כאלה שהם יקרים מאוד למשק, המהלך עצמו.

פזית קליימן: אין לנו את הנתונים האלה ברשות המסים.

פזית קליימן: טופס 101 הוא טופס שהעובד ממלא אל מול המעסיק ועל בסיס הדיווחים שלו למעסיק המעסיק יודע איך לנכות לו את המס, איזה נקודות זיכוי לאפשר לו, איזה זיכויים מגיעים לו ואיך לחשב לו את הקלות המס.

פזית קליימן: הטופס הזה הוא משהו בין העובד למעסיק.

יעל רון בן משה: הוא חובה.

פזית קליימן: הוא חובה כי כך המעסיק יודע איך לנכות.

פזית קליימן: הוא צריך לציין מדי שנה אם יש לו עוד מקור הכנסה ואיזה הקלות מס מגיעות לו.

יעל רון בן משה: אני הייתי מציעה כן לחשוב איך עושים משהו יותר קל.

יעל רון בן משה: אם היו שינויים, לחץ כאן ואם לא היו שינויים, לחץ כאן.

פזית קליימן: אנחנו אפשרנו בטופס 101 שחלק מהנתונים שכבר קיימים משנים קודמות ירוצו גם השנה.

פזית קליימן: זאת אומרת, רק תצטרך לאשר.

יעל רון בן משה: אני אספר לך מהמקום שלי.

יעל רון בן משה: אני גרה ביישוב בקו עימות שזכאי להטבות מס.

יעל רון בן משה: כל שנה אני צריכה להביא אישור מחדש שאני גרה באותו יישוב.

יעל רון בן משה: זה לא השתנה מיום שנכנסתי לשוק העבודה ובעזרת השם זה גם לא ישתנה בעתיד.

ולדימיר בליאק: את לא מתכוונת לעבור לתל אביב?\

יעל רון בן משה: למרות הלחצים של הכנסת שכולנו נגור כאן, לא.

ינון אזולאי: היא אומרת שהטבות המס לא השתנו.

יעל רון בן משה: הטבות המס השתנו.

יעל רון בן משה: על זה נדבר בנפרד.

יעל רון בן משה: נולד עוד ילד, היה שינוי – אני מבינה אבל אם לא היה שינוי, לחץ כאן.

יעל רון בן משה: אני רואה בכנסת - וזה ארגון גדול ומאורגן - כמה משאבים משקיעים במילוי הטופס כשאני חושבת שאצל רוב עובדי המשכן לא היה שינוי במקום המגורים שלהם, בסטטוס המשפחתי, ומי שהיה אצלו שינוי – הוא צריך לעדכן.

פזית קליימן: אני חושבת שהבירוקרטיה שאת מציגה היא בעיקר לגבי יישובים שזכאים להטבות.

פזית קליימן: נבחן את זה.

יעל רון בן משה: אבל כולם ממלאים מחדש וחותמים.

פזית קליימן: אבל המילוי מחדש הוא כמעט רק אשרור של הנתונים.

ינון אזולאי: אני מילאתי את אותם דברים שהיו לי בשנה שעברה אלא אם כן בשנה שעברה נולד לי ילד והוספתי אותו עם מספר תעודת הזהות שלו.

ינון אזולאי: (היו"ר אלכס קושניר)

יעל רון בן משה: אם אפשר להקל גם על המעסיקים שמשקיעים בזה הרבה מאוד תשומות.

ינון אזולאי: היא קודם אמרה שבמקומות האלה יש להם יותר תורים בתיאום המס.

יעל רון בן משה: בסוף אם מסתכלים על צד ב' של הטופס, רוב הסעיפים לא משתנים.

ינון אזולאי: את צודקת.

ינון אזולאי: זה דבר פשוט אפשר לייעל אותו.

פזית קליימן: אלה ההנחיות למעסיק איך לנכות.

יעל רון בן משה: אפשר להקל על המעסיקים במקום הזה.

אלכס קושניר: אמרה פזית שהיא תבחן את זה.

פזית קליימן: דברים נוספים שעשינו.

פזית קליימן: אחד הדברים המאוד בירוקרטיים שנתקלנו בהם אלה הורים לילדים עם מוגבלות שהיו צריכים כל שנה לבוא לפקיד השומה ולעשות תיאום מס.

פזית קליימן: הורה כזה היה צריך לבוא עם התעודה הרפואית ולהראות פרוטוקול ועדה, אם יש לו כזה.

פזית קליימן: כדי לבוא לפקיד ולהראות לו את הנתונים, אנשים היו מוותרים על שתי נקודות זיכוי שזה 5,00 ומשהו שקלים בשנה.

פזית קליימן: ישבנו עם ביטוח לאומי וקיבלנו מהם את כל המידע על הורים שמקבלים גמלת ילד נכה.

פזית קליימן: מי שמקבל שקל אחד של גמלת ילד נכה, הוא זכאי לשתי נקודות זיכוי אלה.

פזית קליימן: שתי נקודות זיכוי זה 5,000 ומשהו שקלים.

אלכס קושניר: זה סכום משמעותי.

ולדימיר בליאק: לדעתי זה 5,340 שקלים.

אלכס קושניר: פינדרוס, זה סכום משמעותי?

אלכס קושניר: זה רק לעניין התכנית הכלכלית.

ינון אזולאי: אלה שמרוויחים הרבה, יש להם יותר.

ינון אזולאי: אלה שמרוויחים פחות, יש להם פחות.

אלכס קושניר: ידעתי שיהיה לך מה להגיד.

יצחק פינדרוס: מה שהיא אמרה, זאת לא תכנית כלכלית.

אלכס קושניר: רק רציתי לוודא שמדובר בסכום משמעותי.

יצחק פינדרוס: גם אם אתה נותן 2 מיליארד שקלים, מחלק לאזרחים, זאת לא תכנית כלכלית.

יצחק פינדרוס: גם מה שהיא אומרת עכשיו, זאת לא תכנית כלכלית אלא זה שיפור שירות במס הכנסה.

יצחק פינדרוס: זאת עזרה לאנשים אבל זאת לא תכנית כלכלית.

יצחק פינדרוס: אל תתבלבלו.

ולדימיר בליאק: לעומת זאת, התלושים של דרעי, זאת תכנית כלכלית.

יצחק פינדרוס: עוד מעט תגיד שעכשיו אנחנו יושבים בתכנית כלכלית.

יצחק פינדרוס: אנחנו לא יושבים בתכנית כלכלית.

אלכס קושניר: הייתה כאן הערה חשובה של חבר הכנסת בליאק שלעומת זאת התלושים של דרעי, זאת תכנית כלכלית.

יצחק פינדרוס: גם לא.

אלכס קושניר: יש כאלה שטוענים שכן.

ינון אזולאי: מראש אמרנו שזאת לא תכנית כלכלית אבל זה הדבר שסייע לאותן שכבות חלשות.

יצחק פינדרוס: זאת תכנית סיוע לאוכלוסיות מוחלשות.

ולדימיר בליאק: זה לא סיוע לאוכלוסיות מוחלשות.

יצחק פינדרוס: תגיד שכיוון שיש את יוקר המחיה, יש לי תכנית סיוע לפלח מסוים באוכלוסייה.

יצחק פינדרוס: זה בסדר גמור אבל אל תקרא לזה תכנית כלכלית.

אלכס קושניר: אנחנו מדברים רק על סעיף אחד בתוך התכנית.

ולדימיר בליאק: תכנית שמוציאה מהעוני.

אלכס קושניר: בסוף רק רציתי להבין האם 5,300 שקלים לשנה למשפחה זה מעט או הרבה.

יצחק פינדרוס: זה לא מוציא אף אחד מהעוני.

יצחק פינדרוס: כמו שהתלושים של דרעי לא מוציאים מהעוני, גם 5,000 השקלים האלה לא מוציאים מהעוני.

יצחק פינדרוס: מה אתם מבלבלים את המוח?

יצחק פינדרוס: תכבדו אתה שפה שלכם.

אלכס קושניר: רק רציתי לוודא ש-5,300 שקלים זה הרבה כסף.

יצחק פינדרוס: זה הרבה כסף אבל זאת לא תכנית כלכלית.

יצחק פינדרוס: אני מתעקש על זה.

יעל רון בן משה: זאת הזדמנות לברך את פזית שהמחויבות שלה לילדים עם מוגבלויות ובכלל משפחות לילדים עם מוגבלויות ואנשים עם מוגבלויות היא באמת ראויה לציון.

אלכס קושניר: נכון.

יצחק פינדרוס: ואפילו שזאת לא תכנית כלכלית, אני מצטרף לברכות.

יעל רון בן משה: ואת רחל שמסייעת מאוד בבירוקרטיה של אנשים שזוהו עכשיו כחולים במחלה אונקולוגית או מחלה אחרת והיא משתתפת בוועדה לפניות הציבור.

יעל רון בן משה: באמת עושים מהלכים שראוי לציין אותם לשבח והלוואי וכל משרדי הממשלה והגופים הממשלתיים היו מטפלים כך באנשים עם מוגבלויות ומשפחות לילדים עם מוגבלויות.

יעל רון בן משה: תודה.

פזית קליימן: תודה רבה.

אלכס קושניר: נראה לי שפזית תשקול בחיוב לבוא הרבה פעמים לוועדת הכספים.

ינון אזולאי: אגב, היא יכולה להגיע לוועדה לפניות הציבור.

ינון אזולאי: יעל תארח אותה יפה.

אלכס קושניר: לשם היא מגיעה.

אלכס קושניר: לכאן היא לא מגיעה.

פזית קליימן: התחלתי לספר לכם מה עשינו בעניין הזה.

פזית קליימן: ראינו את הטרטור שיש לאזרחים ובדקנו עם ביטוח לאומי.

פזית קליימן: גילינו שמי שזכאי לשקל אחד, הוא כבר זכאי לשתי נקודות זיכוי.

פזית קליימן: אמרנו שנעשה מהלך.

פזית קליימן: הוצאנו הנחיה למעסיקים שמבחינתנו אם מגיע עובד ומסמן בטופס 101 שהוא הורה לילד עם מוגבלות – כל מה שהוא צריך לצרף זה את האישור שיש לו גמלת ילד נכה.

פזית קליימן: הוא לא צריך להגיד מה יש לילד, הוא לא צריך לספר למעסיק כלום, הוא רק צריך לצרף פתק שתהיה בו אסמכתא שהוא מקבל גמלת ילד נכה.

פזית קליימן: הוא לא צריך לבוא לעשות תיאום מס, הוא לא צריך להגיש בקשה להחזר מס אלא המעסיק נותן לו על סמך 101 וזה הכול.

פזית קליימן: זה קרה מ-2018 אז עשינו את זה.

פזית קליימן: אני חייבת לומר לכם שכשאני הייתי מנהלת משרד, כל יום היה מישהו כזה שהגיע למחלקה.

פזית קליימן: פתאום אין תלונות.

ולדימיר בליאק: זאת באמת מהפכה.

פזית קליימן: אני רק מזכירה לכם שאם זה מ-2018, קודם זה לא היה ותכף תראו במהלכים שעשינו מה עשינו עם השנים הקודמות.

ולדימיר בליאק: אני יכול לחזור רגע לתיאומי מס?

ולדימיר בליאק: יש שאלה שלא שאלתי לגבי הזכויות שאתם מוסיפים.

ולדימיר בליאק: אם הפונה הוא עולה חדש ב-42 החודשים הראשונים, אתם מזהים את זה?

פזית קליימן: אנחנו מזהים את זה ואנחנו גם אומרים לו את זה.

פזית קליימן: אנחנו גם מתכוונים לעשות מהלכים בזה.

פזית קליימן: הכינותי מראש גם את זה.

ינון אזולאי: הבעיה של אנשים עם מוגבלויות, כרגע אני רואה שהיא לא אצלכם אלא בביטוח לאומי.

ינון אזולאי: יש ילדים שגם אחרי מספר שנים אומרים שימשיך להביא אישורים שהילד עדיין עם מוגבלות ולא משנה אם הוא נולד עם אוטיזם או עם מחלה אחרת.

ינון אזולאי: בהנחות בארנונה, אני מטפל עכשיו בחוק הזה, לאדם לא צמחה רגל אבל הוא צריך להמשיך להביא אישורים ולעבור את כל הבירוקרטיה מחדש.

ינון אזולאי: אני שמח שסוף סוף לפחות במקום אחד אנחנו רואים – ואולי זאת תהיה דוגמה לשאר המשרדים – שיש שינוי.

ינון אזולאי: אנחנו מודים על מה שיש.

פזית קליימן: עוד דבר שעשינו ואני לא יודעת כמה פורסם.

פזית קליימן: הרבה פעמים דווקא אנשים שזקוקים לכסף מיידית הולכים ומושכים כספים מקופות גמל קטנות שיש להם, לצערנו.

פזית קליימן: היינו רוצים שישאירו את זה לגיל פרישה אבל הם נאלצים למשוך ואז יש להם חבות במס.

פזית קליימן: לא פעם אלה אנשים שאין להם הכנסות או ההכנסות הן מאוד נמוכות והם לא מגיעים בכלל לחבות במס.

פזית קליימן: ראינו שיש המון אישורים לתיאומי מס בלי חבות במס וסתם אנחנו מטרטרים אותם לבוא.

פזית קליימן: הקופה שולחת אותם לפקיד השומה להביא אישור לתיאום מס.

פזית קליימן: הוצאנו הנחיות למשלמים בקופות ואמרנו שאם מולכם הוא מצהיר – גם בתיאום מס הוא מצהיר – שהכנסתו לא עולה על סף המס שתיארנו, לא לנכות לו מס.

אלכס קושניר: ממתי הדבר הזה?

פזית קליימן: לקראת 2021 פרסמנו.

פזית קליימן: היינו בתיאום עם רשות שוק ההון והוצאנו הנחיות לקופות.

ולדימיר בליאק: צריך לפרסם את זה יותר.

ולדימיר בליאק: אנשים לא יודעים.

אלכס קושניר: אנשים לא יודעים על זה וגם נראה לי שהמפוקחים ברשות שוק ההון לא יודעים.

פזית קליימן: ביקשנו מרשות שוק ההון שגם היא תפיץ את זה.

אלכס קושניר: זה מהלך מאוד מאוד חשוב ונכון.

אלכס קושניר: המידע הזה חייב להגיע ללקוחות.

פזית קליימן: אמרנו את זה לעובדים שלנו כדי שמי שמגיע, גם לומר לו.

אלכס קושניר: זה כבר מאוחר.

פזית קליימן: נכון.

פזית קליימן: מסכימה אתך.

אלכס קושניר: אם הוא כבר הגיע, תני לו את הפתק.

פזית קליימן: זה עוד מהלך שעשינו.

פזית קליימן: זה חלק מהמהלכים.

פזית קליימן: אנחנו מקבלים מידע כדי לעשות את כל המהלכים האלה וכל זה עם דגש על שנה שוטפת.

פזית קליימן: זאת אומרת, לא להגיע בכלל לעולם של החזרי מס כי זאת טרחה הרבה יותר גדולה ואנחנו מודעים לזה.

פזית קליימן: עוד מהלך חשוב שעשינו.

פזית קליימן: מי שמכיר, ילד נכה זכאי לפטור ממס רכישה.

פזית קליימן: הקלות במס רכישה.

פזית קליימן: ביטוח לאומי לא קובע שיעור נכות לילד נכה אלא הוא רק קובע מה הגמלה.

פזית קליימן: כל מי שרצה הקלה כזאת, אנחנו היינו שולחים אותו לוועדה רפואית בביטוח לאומי והוא היה לוקח את הילד רק לצורך זה.

פזית קליימן: ישבנו עם ביטוח לאומי.

פזית קליימן: רחל ישבה עם ביטוח לאומי ואפיינו איתם את כל הסעיפים לפי מה הם קובעים את הגמלה.

פזית קליימן: הגענו להבנה איזה קביעות הן כאלה שמשקפות בוודאות מאוד גבוהה נכות שמזכה גם לעניין מס הכנסה.

פזית קליימן: קיבלנו את המידע מביטוח לאומי והצפנו לעובדים שלנו שמי שיגיע, כתוב במחשב אצלנו, פטור מוועדה רפואית על סמך הנתונים והתיאום עם ביטוח לאומי.

פזית קליימן: הורים לילדים כאלה, לא צריכים ללכת לוועדה רפואית, לקחת את הילד לוועדה רפואית כדי לקבל הקלות במס רכישה אלא אם הוא לא נכנס לקריטריון הזה ואז הוא יצטרך.

פזית קליימן: זה עוד מהלך חשוב שעשינו.

ינון אזולאי: אגב, ההטבה או ההיגיון הישר שהפעלתם, מתי הוא התחיל?

פזית קליימן: שנתיים.

ינון אזולאי: יש לכם נתונים כמה אנשים הגישו בקשה לפטור ממס רכישה?

ינון אזולאי: כמה הגישו בשנתיים האלה וכמה מתוכם באמת לא הזדקקו לוועדה וכמה כן הזדקקו לוועדה.

רחל אקוקה: כל מי שהוא ילד וכתוב שהוא פטור מוועדה, נתנו לו את ההטבה.

ינון אזולאי: את זה הבנתי.

ינון אזולאי: מגיע אליכם פלוני אלמוני ואומר שיש ילד עם מוגבלות ואתם אומרים לו שלפי הנתונים שיש, לפי המסמכים שהוא מביא, אחרי שישבתם בוועדה עם ביטוח לאומי, אתם אומרים לו אם מגיע לו או לא מגיע לו.

ינון אזולאי: אני מבקש לדעת כמה אנשים הגישו כדי לקבל את הפטור הזה, כמה מתוכם נענו בחיוב וכמה בשלילה.

רחל אקוקה: כל מי שכתוב לו שהוא פטור, נענה בחיוב.

ינון אזולאי: הפקיד אומר לו שמגיע לו או לא מגיע לו.

ינון אזולאי: אני רוצה לדעת לכמה מגיע ולכמה לא מגיע.

ינון אזולאי: אתם יכולים לדעת דבר הזה ולתת לי נתונים?

פזית קליימן: אם אני מפרשת את זה, אתה בעצם שואל כמה ילדים שלחנו לוועדה רפואית לעומת שנה קודמת.

פזית קליימן: זאת השאלה.

ינון אזולאי: בדיוק.

ינון אזולאי: כן.

פזית קליימן: אפשר לנסות לראות את הנתון הזה.

ינון אזולאי: אני רוצה לדעת לכמה הורים חסכנו את כל הבירוקרטיה הזאת.

ינון אזולאי: כל הורה הוא הרבה, אני לא מזלזל, אבל יכול להיות שיצטרכו לעשות עוד תיקונים.

רחל אקוקה: יש 18 אלף ילדים כאלה שנקבע שהם פטורים מוועדה.

רחל אקוקה: מתוך 70 אלף ילדים שמקבלים גמלת ילד נכה, 18 אלף.

ינון אזולאי: כמה ניגשו?

ינון אזולאי: לא כל ה-70 אלף ניגשו.

רחל אקוקה: את זה אפשר לבדוק.

ינון אזולאי: זה מה שחשוב לדעת.

פזית קליימן: צריך להבין, להבדל מתיאומי מס לדוגמה, שכאן אנחנו מדברים על רכישת דירה לילד.

ינון אזולאי: ברור.

ינון אזולאי: לכן אמרתי שאני לא מסתכל על כל ה-70 אלף כי כל ה-70 אלף זה לא נתון נכון.

ינון אזולאי: אני מסתכל על אלה שבאו בפועל.

ינון אזולאי: אם את אומרת לי שבאו כל ה-70 אלף ורק לגבי 18 אלף נקבע, אז צריך לבדוק למה.

פזית קליימן: הנתון הוא כמה ועדות רפואיות לילדים עשינו ב-2021 לצורך מס רכישה לעומת שנה קודמת, לראות בכמה המספר ירד.

ינון אזולאי: בדיוק.

רחל אקוקה: אני אומר עוד נקודה נוספת.

רחל אקוקה: הגענו עם ביטוח לאומי להסכמה שהם בכלל לא צריכים ועדה.

רחל אקוקה: מי שנקבע לו פטור כי המצב הרפואי שלו מאוד מורכב ומשקף 90 אחוזים של נכות ומעלה, פטור מוועדה.

ינון אזולאי: בדיוק את זה אני רוצה לדעת, עד כמה זה הועיל לעומת שנה שעברה.

רחל אקוקה: זה הועיל.

רחל אקוקה: מי שלא נקבע לו פטור מוועדה וחושב שהמצב של הילד שלו מורכב, לדוגמה יש הטבות מס כמו משיכה מקופת גמל שלא צריך 90 אחוזים נכות אלא צריך 75 אחוזים נכות, הוא לא צריך ועדה.

רחל אקוקה: הוא פונה לביטוח הלאומי ובהסכמה משותפת הם קובעים לו נכות רפואית על בסיס המסמכים וזאת ללא עלות וללא בירוקרטיה.

רחל אקוקה: הוא אומר הוא צריך והוא קובע לו כי הוא רוצה הטבת מס.

פזית קליימן: זה אוסף של מהלכים שעוזרים לילדים עם מוגבלות.

ינון אזולאי: מאוד מבורך.

ינון אזולאי: מעולה.

פזית קליימן: אני ממשיכה.

פזית קליימן: אנחנו נתנו דגש מאוד מאוד גדול על הטבות לאנשים עם מוגבלויות ואני אסביר גם למה.

פזית קליימן: כשראינו את המכתבים הבנו שכאשר מישהו מקבל מכתב ואומרים לו שכנראה מגיע לו החזר מס, הוא ישים בצד וכפי שאמרתם, הוא יגיד שהוא לא מתעסק איתם.

פזית קליימן: כאשר מישהו מקבל מכתב ואנחנו אומרים לו שמבדיקה שלנו וממידע מביטוח לאומי אנחנו רואים שיש לך ילד עם מוגבלות, ראינו שאת ההטבה הזאת לא קיבלת, אז אנחנו מזמינים אותך לפנות אלינו כדי לקבל אותה.

פזית קליימן: יש כאן אמינות הרבה יותר גבוהה, הבן אדם מבין שזה לא אולי כן ואולי לא אלא יש כאן הטבה שהוא זכאי לה.

פזית קליימן: אנחנו עשינו מהלכים יזומות לאוכלוסיות ייעודיות והתעסקנו בעיקר בתחום הזה.

פזית קליימן: אותו הדבר לגבי נכים וגם לגבי הורים לילד עם מוגבלות.

פזית קליימן: שלחנו 9,000 מכתבים להורים לילדים עם מוגבלות שלא קיבלו את ההטבה, את אותם 5,300 שקלים.

פזית קליימן: היו שם הורים שזה יכול להיות יותר משנה אחת והיו שם הורים כאלה שהיו להם שני ילדים שהיו זכאים.

פזית קליימן: זאת אומרת, אלה החזרים מאוד משמעותיים.

יצחק פינדרוס: אני מתנצל שאני רץ לוועדת העבודה והרווחה אבל אני ממש מודה לכם.

יצחק פינדרוס: אני גם יכול לספר על החוויות האישיות.

יצחק פינדרוס: תודה.

יצחק פינדרוס: זאת התקדמות.

אלכס קושניר: אני רוצה לומר לאלה שלא מגיעים הרבה לוועדת הכספים, שמה שקרה עכשיו זה אירוע נדיר.

ינון אזולאי: אני חושב שזה גם חד פעמי.

יצחק פינדרוס: משהו שמועיל ומשהו שהוא נכון.

יצחק פינדרוס: אני בעד.

יצחק פינדרוס: אם הייתם מציגים תכנית כלכלית, גם הייתי בעד.

פזית קליימן: אם כן, שלחנו 9,000 מכתבים, גם לכאלה שכבר הגישו בקשה להחזר מס אבל ראינו שהם לא ביקשו וגם לכאלה שראינו שהם לא הגישו דוחות.

פזית קליימן: שלחנו להם את המכתב.

ולדימיר בליאק: כמה מתוך ה-9,000 פנו?

פזית קליימן: עשינו מהלכים ונתנו להם תמיכה מקיפה.

פזית קליימן: זאת אומרת, נתנו להם תמיכה טלפונית, מוקד טלפוני שהיה ערוך לתת מענה.

ולדימיר בליאק: מוקד ייחודי?

פזית קליימן: לא.

פזית קליימן: הכשרנו אנשים במוקד שידעו להשיב להם ולומר להם מה הם צריכים לעשות.

פזית קליימן: עשינו יותר מזה.

פזית קליימן: אחרי תקופה מסוימת שראינו שהם לא פונים, אנחנו עשינו שיחות יזומות מהמוקד ואמרנו לאדם ששלחנו לו מכתב.

פזית קליימן: תראו את הסכומים.

פזית קליימן: לדוגמה, הורים לילדים עם מוגבלות – כמו שאמרתי, עשינו את השינויים בטופס 101, את זה אתם רואים ברובריקה הירוקה.

פזית קליימן: חוץ מזה נתנו הטבות באופן יזום, זה אתם רואים בצהוב.

פזית קליימן: בסופו של דבר החזרנו סדר גודל של 18 מיליון שקלים לכל האוכלוסייה הזאת.

פזית קליימן: אלה אנשים שמימשו את הזכאות שלהם.

פזית קליימן: קיבלנו גם פידבקים כי אנשים מאוד שמחו לראות שאנחנו פונים אליהם למשהו ספציפי ומעבירים להם את הכסף.

פזית קליימן: עשינו מהלך דומה עם שורדי שואה.

פזית קליימן: אחד החוקים שמאפשר פטור ממס, זה לא רק ביטוח לאומי אלא גם חוק נכי רדיפות הנאצים.

פזית קליימן: לרשות לניצולי השואה יש את הוועדות שלה והיא יודעת לומר לנו למי יש נכות שמזכה גם בפטור ממס הכנסה, במקום שיצטרכו ללכת לוועדה או שיפנו אלינו.

פזית קליימן: קיבלנו מהם את המידע אחרי שאפיינו אותו שאלה הזכאים ולאותם אנשים פנינו שוב במכתבים עם מוקד טלפוני.

פזית קליימן: כאן היו ממש שיחות יזומות.

פזית קליימן: התקשרנו להכריח אותם להגיש.

פזית קליימן: החזרנו כאן סדר גודל של 10 מיליון שקלים.

פזית קליימן: הורים לילדים, אלה היו אלפים.

פזית קליימן: נוכחנו לדעת שאנשים באמת מממשים את הזכויות וזה יוצר אמון מאוד מאוד חזק.

פזית קליימן: זה בהקשר למהלכים שעשינו.

ג'ידא רינאוי-זועבי: ביקשתי מתחילת הדיון התייחסות לנושא של האוטומציה ועדיין לא נעניתי.

פזית קליימן: של מענק העבודה.

ג'ידא רינאוי-זועבי: כן.

פזית קליימן: בהמשך שלמה אוחיון, סמנכ"ל שירות לקוחות, יתייחס לזה.

פזית קליימן: עוד דברים שעשינו.

פזית קליימן: הנתונים כאן מתייחסים למי שחייב להגיש דוח כולל שכירים שחייבים להגיש דוח.

פזית קליימן: עלינו לאוויר עם מערכת להגשת דוחות מקוונים בצורה מלאה.

פזית קליימן: זאת אומרת, לא צריך לבוא למשרד, אפשר להגיש את זה 24/7, ממלאים את הדוח, מצרפים אצת המסמכים ושולחים אלינו.

פזית קליימן: מקבלים במקום אישור הגשה.

פזית קליימן: מי שיש לו שם החזר, זה לא רק מול האזרח שזה מקצר לו את התהליך ומשפר לו אלא כל תהליך העבודה במשרד השתנה כי לא צריך להעביר דוחות והכול עובר בתחנות עבודה מאוד מאוד מהירות ונוצר מצב שמי שהוא עצמאי, שיש לו יתרת החזר בדוח שהוא הגיש עכשיו, עכשיו הוא ישב והגיש את הדוח, ויצאה לו יתרת זכות שלא מחייבת אישור של גורם מוסמך, יכולה להשתחרר אוטומטית, נגיד 10,000 שקלים, זאת אומרת שברגע שהתקבל אצלנו הדוח, תוך יומיים-שלושה הכסף חזר לבנק.

ולדימיר בליאק: מה הסכום שמחייב?

קריאה: 32 אלף ביחיד ו-40 אלף בחברה.

פזית קליימן: עד הסכומים האלה, זה משתחרר אוטומטית.

פזית קליימן: שוב, בכללים מסוימים, יש לנו את המבחנים שלנו, אבל לרוב האוכלוסייה זה משתחרר אוטומטית מיד אחרי ההגשה.

ולדימיר בליאק: תוך ימים.

פזית קליימן: תוך ימים, כן, אלא אם זה כרוך באישור.

פזית קליימן: חשוב לי לומר את הזה כדי שתדעו שדוחות 2020, מתוך מיליון ו-100 אלף דוחות שאנחנו צפויים לקבל, קיבלנו כבר למעלה מ-800 אלף.

פזית קליימן: 640 אלף הם בלי נייר.

פזית קליימן: שנה ראשונה שזה קורה בעוצמה כזאת.

פזית קליימן: אין ניירות במשרדים.

פזית קליימן: זה 73 אחוזים מהדוחות שהוגשו.

ולדימיר בליאק: המייצגים חיכו לזה שנים.

ולדימיר בליאק: עד שהמערכת הושקה, הם היו צריכים לרוץ ולהגיש.

פזית קליימן: נכון.

ינון אזולאי: אתם גורמים לוולדימיר לרצות לחזור להיות רואה חשבון.

פזית קליימן: שיפור השירות שזה עשה אצלנו בתהליכים, זה מדהים.

ולדימיר בליאק: ינון, זה מיתרונות הקורונה.

פזית קליימן: לגמרי.

פזית קליימן: זה פרויקט שהתחיל לפני הרבה שנים, כבר שבע שנים, אבל אין ספק שהקורונה האיצה אותו.

פזית קליימן: אני אומרת את זה כי אנחנו רצינו לאפשר לאותה אוכלוסייה בה אנחנו מדברים להגיש בקשות להחזר מס בדרך הזאת.

פזית קליימן: פתחנו את זה ואפשר גם להגיש כאן בקשה להחזר מס.

פזית קליימן: נכון, זה לא ידידותי כמו המסכים של תיאומי המס, זה משהו אחר, אבל זה אפשרי.

פזית קליימן: מי שרוצה, יכול להגיש במערכת ומי שרוצה יכול לבוא ולהגיש את הבקשה להחזר מס במשרד.

פזית קליימן: שוב אני אומרת שהפוקוס שלנו הוא שאנשים בשוטף יקבלו את ההטבות ועל זה אנחנו עובדים מאוד מאוד קשה.

פזית קליימן: עוד דבר שעלה בישיבה הקודמת, זה הנושא של מיסוי מקרקעין וגם לזה אני אתייחס.

פזית קליימן: כל הנושא של פריסת שבע מקרקעין לשנים קודמות והנשוא של פיצול שבח מקרקעין בין בני זוג.

פזית קליימן: אם בגדול אני אומר שקודם לפני שעשינו את ההקלות, כל דבר היה צריך להתנהל מול מיסוי מקרקעין.

פזית קליימן: היית צריך לעשות פריסה פעם ראשונה, היית צריך ללכת ליישום מקרקעין, גם אם הגשת דוח.

פזית קליימן: היית צריך לפצל את השבח בין בני זוג, היית צריך ללכת לשם.

פזית קליימן: אנחנו עשינו שינויים ופרסמנו הנחיות גם לעובדים שלנו וגם לציבור.

פזית קליימן: אפשרנו שאת הבקשות האלה – של פיצול או פריסת שבח – אפשר לבקש את זה בדוח השנתי.

פזית קליימן: הייתה עסקה במיסוי מקרקעין, אתה יכול בדוח השנתי להגיש את הבקשה שפקיד השומה יבצע לך הפריסה במסגרת הדוח.

פזית קליימן: אתה לא צריך את הטרטור הזה, ללכת למיסוי מקרקעין.

פזית קליימן: יש מדריך למוכר ורוכש וגם שם הוספנו את ההסבר על האפשרות לעשות את הפריסה.

פזית קליימן: הסברנו שם.

פזית קליימן: אני רוצה גם לומר שלא תמיד לכל אחד משתלמת פריסה אלא זה תלוי לאיזה שיעורי מס הוא הגיע.

פזית קליימן: אם אתה רוצה לפרוס שבח לשנים קודמות, אתה חייב להגיש את הדוחות כדי שנדע מה שיעור המס שלך ולפעמים יכול להיות שתהיה לך חבות.

פזית קליימן: עדיין אני צריכה לקבוע את החבות ואני תמיד אומרת שכשאני פונה לאזרח תחת הכותרת מגיע לך החזר, אני רוצה לדעת בוודאות שמגיע לו החזר כי אני יודעת איך לפנות כשחייבים.

אלכס קושניר: את יכולה לעשות משהו גנרי.

אלכס קושניר: מגיע לי/לך החזר.

פזית קליימן: אחר כך יהיה כאן עוד דיון כי יאמרו שעבדנו על כולם.

פזית קליימן: אני חושבת שאחד הדברים החשובים ביותר הוא לשמר את רמת האמון הזאת ובמכתבים הספציפיים עם כל הבדיקות שאנחנו עושים, אני חושבת שאנחנו מייצרים רמת אמון הרבה יותר גבוהה.

פזית קליימן: זה גם הפידבק שאנחנו מקבלים מהציבור.

אלכס קושניר: מתי פעם האחרונה עשיתם סקר שביעות רצון?

פזית קליימן: לא זוכרת, אבל ניתן לזה עוד קצת זמן ואז נעשה כי יש לנו כאן הרבה פעולות.

אלכס קושניר: לפני שעושים איזשהו מהלך גדול – ואתם עושים כאן מהלך גדול – היה כדאי לבדוק מה המצב עכשיו כדי שאחר כך תוכלו לבדוק מה התוצאה של המהלך.

פזית קליימן: נעשה בעבר.

פזית קליימן: אני צריכה לבדוק מתי.

אלכס קושניר: מזמן.

פזית קליימן: זה היה מזמן.

פזית קליימן: כן.

פזית קליימן: אם אני מסתכלת על המשך תכנית העבודה, עוד אמירה אחת לפני שאני מתייחסת למה אנחנו הולכים עוד לעשות.

פזית קליימן: עלה בדיון הקודם, ראיתי בפרוטוקול, שאנחנו יישמנו רק 37 אחוזים מההמלצות בדוח המבקר.

פזית קליימן: זה משהו שכל הזמן עלה.

פזית קליימן: ההמלצות והמלצות הוועדה בה היינו חברים בעבר, המלצות שלנו על עצמנו.

פזית קליימן: הביקורת הייתה שעשינו רק 37 אחוזים.

פזית קליימן: ישבנו ובחנו עוד פעם את ההמלצות האלה כי כמו שאתם רואים, אנחנו עושים המון פעולות.

פזית קליימן: מה שקורה בדוח המבקר זה שאתה לוקח פעולה כמו שליחת מכתבים להורים לילדים עם מוגבלות, הכשרת המוקד הטלפוני לתת מענה טלפוני, טלפונים יזומים - אגב, אנחנו מדריכים את העובדים שלנו בשטחי שידעו מה לעשות עם האנשים אם הם מגיעים – כל התהליך הזה הוא שווה ערך כאשר סופרים את ההמלצות לתיקון טופס או לפרסום עלון מידע.

פזית קליימן: קשה לומר שמתוך ההמלצות יושמו 37 אחוזים.

פזית קליימן: אם אני אתן לזה גם נפח והיקף ומשמעות לציבור, זה מתהפך.

פזית קליימן: אני חושבת ש-70 אחוזים יושמו.

פזית קליימן: חלק מההמלצות שם הן המלצות מאוד קלות ליישום וזה משהו שצריך לקחת בחשבון.

ולדימיר בליאק: בטח קיבלתם את הדוח לעיון לפני הפרסום שלו.

פזית קליימן: כן.

פזית קליימן: הערנו וגם הדגשתי בפתיח - גם המבקר ציין – שאלה סכומים תיאורטיים.

פזית קליימן: זה משהו שחשוב לי להגיד כי בסוף אנחנו עושים את שתי הפעולות.

פזית קליימן: כשאנחנו צריכים לכתוב את עלון המידע להורים לילדים עם מוגבלות, זה היה הרבה יותר פשוט מאשר ללכת ולעשות את כל המהלכים האלה.

פזית קליימן: מה מבחינתנו על הפרק.

פזית קליימן: את הכיוון הראיתי ואנחנו אכן רוצים להמשיך בכיוון הזה.

פזית קליימן: אנחנו רוצים להמשיך לעודד לעשות תיאומי מס כדי שאנשים ימצו את זה בשוטף.

פזית קליימן: אנחנו ממשיכים במהלכים של הארכת תוקף כי אנחנו חושבים שזה חשוב ולא צריך לטרטר את האנשים.

פזית קליימן: אנחנו ממשיכים במהלכים למיצוי זכויות לשנים נוספות, זאת אומרת, עוד מכתבים ותמיד זה יהיה ייעודי.

פזית קליימן: אנחנו לא נשלח מכתב ונאמר שכנראה מגיע לך החזר כי זה לא מייצר אמן.

פזית קליימן: קיבלנו עכשיו מידע ממשרד החינוך על ועדות השמה כדי שנוכל גם למצות את ההטבות שם.

פזית קליימן: אנחנו מקבלים את המידע ממשרד הקליטה על אוכלוסיות העולים.

פזית קליימן: מקבלים מידע על חיילים משוחררים.

פזית קליימן: זה המון עבודה, המון מהלכים ואנחנו על זה ממשיכים לקבל את המידע מכל הגופים האלה.

פזית קליימן: זה בגדול מה שעל הפרק.

פזית קליימן: אני אעבור את זכות הדיבור לשלמה שימשיך בחלק השני שגם לגביו נשאלה שאלה.

אלכס קושניר: לפני שלמה, עורך דין צחי סעד ממשרד מבקר המדינה רוצה להתייחס.

ינון אזולאי: אגב, בקצב הזה למבקר המדינה בשנה הבאה לא תהיה ביקורת אלא רק דברים טובים לומר על רשות המסים.

פזית קליימן: אנחנו מציגים והכול נראה טוב ויפה ונראה כאילו הכול נעשה בקלות.

פזית קליימן: גם מערכת תיאומי מס ותכנית אסטרטגית שהביא ערן יעקב עת נכנס לתפקיד, בנינו יחד כל ההנהלה תכנית אסטרטגית ושמנו את האבנים הגדולות והדברים החשובים.

פזית קליימן: ברגע ששמנו על השולחן שאחד הדברים המשמעותיים ביותר הוא העברת שירותים לדיגיטל והשירות הראשון מתוכם יהיה השירות של תיאומי מס – זה קרה.

פזית קליימן: היה קשב ארגוני לזה וזה המון פיתוח.

פזית קליימן: גם כל המהלכים שאנחנו עושים מסביב, אלה מהלכים ששותפים להם המון אנשים.

פזית קליימן: אני מציגה את זה כאן אבל רחל עומדת בראש המחלקה שהקמנו לשומת פרט שהצגתי קודם, יש עובדים בכל הארץ שמתעסקים בזה, יש מוקד טלפוני ששלמה תכף ידבר עליו שנותן תמיכה.

פזית קליימן: זאת אופרציה ענקית אבל אני חושבת שזה חשוב ואני חושבת שזה מייצר אמון מאוד מאוד גדול, זה חלק מהשליחות שלנו וזאת הדרך שלנו להגיע למס אמת.

פזית קליימן: כמו שאמרתי, אחד הדברים שמנחים אותנו זה אם אנחנו פונים לבן אדם שהוא חייב, אנחנו יודעים לפנות אליו ואין לנו בעיה ואנחנו רוצים מס אמת.

פזית קליימן: אבל אם אנחנו פונים לבן אדם תחת הסיבה שיש לו יתרת זכות, אנחנו רוצים שבאמת תהיה לו יתרת זכות.

פזית קליימן: זאת לא צריכה להיות אמתלה וזה משהו שמאוד מנחה אותנו בעבודה שלנו ואני חושבת שאנחנו מקבלים את הפידבק המתאים מהציבור.

ינון אזולאי: זה נכון.

ינון אזולאי: אני באמת חייב לומר מילה טובה.

ינון אזולאי: התכנית שלכם היא תכנית עבודה והיא טובה.

ינון אזולאי: השיפורים והייעול שעשיתם, הוא ייעול טוב למען אזרחי ישראל ואכן כל פעם צריך להתייעל עוד ועוד.

ינון אזולאי: יחד עם זאת, לקחתם את הביקורת של מבקר המדינה והפקתם אתה לקחים וזה בסדר אבל עדיין אני רואה כאן את הכסף שמגיע לאזרחים ואני לא רואה איך הוא חוזר אליהם.

ינון אזולאי: לכן היה חשוב לי לשמוע לגבי מענק העבודה, נושא שגם ג'ידא העלתה.

ינון אזולאי: עדיין יש כאן כסף שחייבים לאזרחים.

ינון אזולאי: כלומר, רשות המסים חייבת לאזרחים וזה מפריע.

ינון אזולאי: זה מגיע למיליארדי שקלים.

ינון אזולאי: קיבלנו את הנתונים וראינו שזה לא בדיוק כך וכן בדיוק כך, אבל זה עדיין לא טוב.

ינון אזולאי: אני אומר שתמיד יישאר משהו בקופה, אף אחד לא אומר שלא, אבל סכום כזה הוא סכום עתק שנשאר בקופה והוא של האזרחים.

פזית קליימן: חשוב לי לומר שאי אפשר לקרוא לזה סכום שהוא בקופה.

פזית קליימן: אני מסכימה שהדרך עוד ארוכה.

פזית קליימן: אני חושבת שיש לנו עוד המון עבודה.

פזית קליימן: אנחנו יודעים שיש לנו עוד המון עבודה וצעד צעד עושים אותה.

אלכס קושניר: צחי סעד, מנהל חטיבה כלכלית, משרד מבקר המדינה.

צחי סעד: שלום.

צחי סעד: ראשית, מילה טובה על הפעולות שנעשו על ידי רשות המסים.

צחי סעד: חשוב להגיד את זה וגם אמרנו את זה במקומות המתאימים בדוח.

צחי סעד: צריך לזכור שזה דוח מעקב על ביקורת שנעשתה כבר לפני לא מעט שנים.

צחי סעד: יחד עם זאת, כמה הערות.

צחי סעד: לגבי הנתונים המספריים, אכן, כמו שנאמר כאן, אלה לא נתונים מדויקים אלא הם משוערים.

צחי סעד: זאת הערכה אבל היא מצביעה על פוטנציאל החזרי המס והוא מאוד מאוד משמעותי.

צחי סעד: כשאנחנו מדברים על סכום של 3,6 מיליארד שקלים, גם אם הוא מצביע על פוטנציאל, הפוטנציאל כנראה מאוד מאוד גדול של החזרים שיכולים לקבל האזרחים והם עדיין לא מקבלים אותם.

צחי סעד: כמו שאמרתי, מגיעה מילה טובה על הפעולות שנעשו כולל למשל המערכת החדשה לתיאום מס.

צחי סעד: זה מאוד מאוד יקל וללא ספק זה משפר את השירות לאזרח אבל צריך לחשוב על כך שזה משפר את השירות לאזרח בעיקר לאלה שכבר עושים את תיאום המס.

צחי סעד: זה לא בהכרח יגדיל את מיצוי הזכויות של אלה שלא קיבלו אותן עד היום.

צחי סעד: כאן צריך לזכור שמי שנהנה עד היום מהטבות המס, זה בעיקר האוכלוסיות החזקות.

צחי סעד: הם הנהנים העיקריים ואלה שדורשים את התמיכה, אלה האוכלוסיות החלשות.

צחי סעד: הנקודות שצריך לחזק, זה הרבה מאוד בהקשר של פעולות יזומות של הרשות.

צחי סעד: אמנם הוצגו כאן פעולות מסוימות שנעשו אבל כאן יש הרבה מאוד מה לשפר.

צחי סעד: ברשותך, כאן הייתי מבקש ממר חנן פוגל, מנהל האגף שעשה את הדוח, להתייחס לנושא הזה.

צחי סעד: תודה.

חנן פוגל: בוקר טוב.

חנן פוגל: כמה דברים בקשר לאמירות וכמובן כולנו מברכים על פעולות הרשות.

חנן פוגל: ההתמקדות בדיון הזה היא דווקא בהקשר לכלים שהרשות פיתחה ולתיאומי המס אבל צריך להזכיר שהדוח התמקד בדברים, על כך שהנישומים לא יודעים לכתחילה על כך שמגיעה להם הזכות הזאת.

חנן פוגל: זה שהרשות נותנת את האפשרות לאנשים להגיש את פריסת הפיצויים דרך הדוח השנתי, אבל היא לא תגיד להם מלכתחילה שכדאי להם להגיש על סמך הנתונים שקיימים אצלה.

חנן פוגל: יש אולי כלי מסוים אבל אין את המידע שהרשות מביאה לידי הנישומים.

חנן פוגל: צריך לזכור שאנחנו כאילו מתהדרים כאן עכשיו בכך שמיליארדי שקלים חוזרים לאנשים מדי שנה דרך החזרי מס אבל חלק גדול מהאנשים האלה מגישים דרך מייצגים.

חנן פוגל: זה לא בא מכך שהרשות באה ואומרת לאנשים שידעו להם שלפי הנתונים שקיימים אצלה מגיע לכם החזר מס.

חנן פוגל: היא לא מביאה את זה לידיעתם.

חנן פוגל: אנחנו מברכים על המכתבים שהרשות שלחה ואין ספק שהיא שלחה לבעלי המוגבלויות אבל זאת טיפה בים.

חנן פוגל: דיברנו על מיליארד שקלים בשנה, הערכה, שהולכים לאיבוד כי אנשים לא יודעים על כך.

חנן פוגל: בשנת 2014 היו 380 אלף אנשים על כמעט 700 מיליון שקלים שהלכו לאיבוד ואי אפשר להגיש לגביהם דוח החזר מס.

חנן פוגל: המידע הזה כבר קיים ברשות.

חנן פוגל: זה נכון מה שאמרה פזית, שבאמת אין לרשות את כל המידעים אבל כל אחד שעכשיו יבוא לרשות המסים במסגרת דיון שומה, הרשות יכולה לבקש את כל המידעים לגביו.

חנן פוגל: היא לא תעשה את זה במצב הפוך וצריך לשים את הדברים על השולחן.

חנן פוגל: זה לגבי כל הנושאים – זה יכול להיות לגבי עולים חדשים, חיילים משוחררים, כל המידעים האלה.

חנן פוגל: אם אדם מילא לצורך העניין מילא טופס 101 ולא רשם הוא עולה חדש – ולעולה חדש יש זכויות במשך כמעט שלוש שנים, 3 נקודות זכות בשנה הראשונה וגם בהמשך – אף אחד לא יודע על כך וזה גם לא יופיע במספרים שראינו בדוחות כי הוא לא רשם את זה ב-101 ולכן אף אחד לא שם לב לזה וזה הולך לאיבוד.

חנן פוגל: הפוטנציאל שרשמנו שם, להבנתי יכול להיות הרבה יותר גבוה.

חנן פוגל: הפעולות שנעשו, שאנשים מגישים דוחות להחזר מס, בחלק גדול מהמקרים זה נעשה דרך מייצגים שלוקחים 20, 15, 30 אחוזים מהכסף שמגיע ולא בצורה שהרשות מביאה את זה לידיעתם.

חנן פוגל: צריך לשים את הדברים בפרופורציות.

חנן פוגל: נכון, פזית אומרת ש-37 אחוזים מהדברים טופלו וכל היתר לוקח זמן.

חנן פוגל: הדוח שלנו הוא דוח מ-2015, הדוח מקורי ועכשיו זה דוח מעקב.

חנן פוגל: חלק מההמלצות הרשות בעצמה המליצה ולא אנחנו באים ואומרים.

חנן פוגל: הרשות בעצמה באה ואמרה שהיא יכולה לעשות כמו סימולטורים, אזור אישי, שיפור אתר הרשות, פנייה יזומה לאנשים.

חנן פוגל: הדברים האלה כבר עומדים על השולחן שבע שנים.

חנן פוגל: אני אומר כל הכבוד למה שנעשה עד עכשיו אבל להבנתנו זאת טיפה בים וזה בטח לא ברמה שאני מביא לידיעת הנישומים אלא זה ברמה של אנשים שמגישים דוח, אנשים שיותר קל להם לעשות תיאומי מס, פעולות מסוימות מבוצעות אבל הדרך עוד רחוקה.

אלכס קושניר: תודה.

פזית קליימן: אכן יש עוד הרבה עבודה.

פזית קליימן: אני מסכימה לזה.

פזית קליימן: אני רק רוצה לומר שהפעולות שתיארתי, אלה לא פעולות מהשנה האחרונה או מהחודשים האחרונים.

פזית קליימן: הוועדה בראשה אני עמדתי ורחל הייתה חברה בה, היא ועדה מ-2015.

פזית קליימן: המהלכים שתיארתי, גם המהלכים מול ביטוח לאומי, אלה מהלכים שארכו המון זמן.

פזית קליימן: אנחנו פועלים מ-2015 בתחום הזה.

פזית קליימן: בהקשר של פריסה, שכחתי לומר עוד דבר שלקחנו לתשומת לבנו.

פזית קליימן: את הנושא של פריסה אנחנו ננסה לציין בהודעה שנשלחת ממיסוי מקרקעין על עסקת שבח.

פזית קליימן: נציין שהאזרח ידע שהוא רשאי לעשות פריסה.

פזית קליימן: צריך לזכור עוד דבר.

פזית קליימן: בסוף יש אנשים שמחליטים לא להגיש משיקולים שלהם.

פזית קליימן: אנחנו יכולים להזמין אבל אנחנו לא מכריחים.

פזית קליימן: לטופף 101 יש חשיבות.

פזית קליימן: אם מישהו עולה חדש והוא לא מציין למעסיק שהוא עולה חדש – והוא לא צריך בשביל זה לעשות כלום אלא רק לסמן איקס ולהביא לו את התעודה – והוא בוחר לא לקבל את ההטבה, לכן חשוב למלא ולהגיד למעסיק את כל ההטבות שיש לו.

פזית קליימן: הרעיון הוא לא להשאיר שקל ברשות המסים.

אלכס קושניר: אני אגיד לך מה הדבר החשוב ביותר לפי דעתי.

אלכס קושניר: הציבור לא מודע לכל הזכויות שלו ולכל ההטבות שלו.

אלכס קושניר: את מסתכלת על פקודת מס הכנסה, גם מי שעובד בתחום הזה, בא לו למות כשהוא פותח את הספר הזה.

אלכס קושניר: זה ספר מאוד מאוד ישן, פלסטר על פלסטר, ודיברנו לא מעט על כך שבשלב מסוים צריך לבוא היום בו נכתוב את כל החקיקה הזאת מחדש ולהוריד את הטלאי על טלאי שיש בתוכה.

ולדימיר בליאק: בשנה שעברה חגגנו 60 שנים לפקודת מס הכנסה.

אלכס קושניר: כן.

אלכס קושניר: עוד מעט היא יוצאת לפנסיה.

אלכס קושניר: אני אומר שכל עוד זה המצב – וכולנו מבינים שזה לא מצב אידיאלי - וכל עוד אנחנו לא בדרך לחובת דיווח כללית, אני חושב שחובתה של רשות המסים היא להנגיש את המידע הזה, קודם כל על זכויות ואז על דרכי מיצוי של אותן זכויות.

אלכס קושניר: לעשות זאת גם בעברית, גם בערבית ובכל שפות העולים.

אלכס קושניר: זה נושא מאוד מאוד חשוב שבסופו של דבר הבן אדם לא יודע מה המשמעות של סימון ה-וי הזה, הסימון שהוא עולה חדש או שהוא חייל משוחרר או שהוא עם מוגבלות או עוד אלף ואחד דברים שיש בטופס.

אלכס קושניר: לכן אני חושב שאתם צריכים לשים את זה כאתגר אצלכם.

אלכס קושניר: לא רק לפנות לאנשים במכתבים אלא ממש לעשות קמפיין של הטבות שמגיעות לאזרחים.

אלכס קושניר: אנשים צריכים את הדבר הזה.

אלכס קושניר: אנשים פשוט לא מבינים ולא יודעים ולכן הפערים הם כאלה גדולים.

אלכס קושניר: למרות הפעולות שאתם עושים, אם האוכלוסייה לא יודעת שמגיע לה, היא לא תעשה שום פעולה יזומה.

פזית קליימן: שכחתי לומר שכבר הייתה לנו ישיבה עם משרד העלייה והקליטה.

פזית קליימן: זאת דוגמה.

פזית קליימן: לדוגמה, יש נציגים שלנו בכנסים לחיילים משוחררים.

פזית קליימן: נציגים שלנו מגיעים לחלק מהכנס כדי להסביר להם את העניין הזה.

פזית קליימן: יצרנו קשר עם משרד העלייה והקליטה כדי להיעזר בו בקמפיינים ופרסומים בשפות שונות.

פזית קליימן: דרך אגב הקושי הוא גם להגיע לאוכלוסייה.

פזית קליימן: דרכם נוכל להגיע לאוכלוסיות הייעודיות, לקבוצות המסוימות, כדי לעודד אותן בהטבות מיסוי זכויות.

פזית קליימן: גם בזה אנחנו בקשר איתם.

אלכס קושניר: בשבוע הבא יהיה דיון המשך עם לשכת הפרסום הממשלתית ושם יש פערים מאוד מאוד גדולים של הפרסומים שלהם בשפות השונות אל מול גודל האוכלוסייה.

אלכס קושניר: נוכל להעלות את הנושא הזה גם בדיון הזה.

אלכס קושניר: בנושא של מענק עבודה, תשלום מענק עבודה, אני לא רוצה שניגע בו עכשיו כי יש שלנו 12 דקות לסיום הדיון.

אלכס קושניר: זה נושא גדול וחשוב ואני רוצה לדבר עליו בנפרד.

אלכס קושניר: לקראת תכנית הסיוע למשפחות עובדות שתגיע אלינו בקרוב, אני רוצה שנקיים כאן דיון מקדים על המנגנון של האוטומציה, מה שהעברנו בחוק ההסדרים, ואיך זה מתממש ואיך אפשר לשפר את זה.

אלכס קושניר: גם את זה נעשה בשבוע הבא.

ינון אזולאי: אם אפשר, שיבואו עם נתונים בעניין הזה של מענק עבודה ויאמרו כמה זכאים מבחינת מענק עבודה לקבל וכמה מגישים בפועל.

אלכס קושניר: אתה צודק.

אלכס קושניר: גם שם יש פער.

ינון אזולאי: יש פער עצום.

ינון אזולאי: זה נתון שהיו צריכים לומר אותו ואני חושב שיש להם אותו.

אלכס קושניר: לפני שחברי הכנסת מתייחסים, נשמע את שלמה אוחיון.

פזית קליימן: יש לו התייחסות לעוד דברים - חוץ מהתייחסות למענק עבודה – כמו הנגשה.

אלכס קושניר: בסדר.

אלכס קושניר: לא נתעמק יותר מדי במענק עבודה.

פזית קליימן: לא במענק עבודה אלא על הדברים האחרים.

פזית קליימן: שלמה נמצא ב-זום.

שלמה אוחיון: בוקר טוב לכולם.

שלמה אוחיון: תודה אדוני שאתה נותן לנו את ההזדמנות ואת הבמה.

שלמה אוחיון: צר לי שאני לא אתכם אבל חליתי.

ינון אזולאי: רק בריאות.

שלמה אוחיון: תודה רבה.

שלמה אוחיון: אני שמעתי בקשב רב את מה שפזית תיארה בהרחבה ואני חושב שכל מה שנעשה זה לא בחלל ריק אלא בא מתוך תפיסת שירות מאוד מאוד ברורה וחדה לפיה אנחנו צריכים להנגיש את השירות ואת מיצוי הזכויות ככל שניתן.

שלמה אוחיון: השורה התחתונה היא האם אחרי שמיצינו, האם אנחנו יכולים לנוח על זרי הדפנה והתשובה היא לא.

שלמה אוחיון: יש לנו עוד הרבה מה לעשות.

שלמה אוחיון: אני רוצה להתייחס לדברים שאדוני אמר לגבי איך אנחנו מביאים את המידע לידיעת הציבור.

שלמה אוחיון: במהלך 2020, בעיצומה של הקורונה, הקמנו מוקד שירות במיקור חוץ.

שלמה אוחיון: אנחנו היום עונים לכמיליון שיחות בשנה והיד עוד נטויה כאשר 70 אחוזים מהפניות שמגיעות למוקד שלנו הן בעיקר בנושא של מענק עבודה והנושאים שפזית דיברה עליהם.

שלמה אוחיון: המהלך שאנחנו עושים במסגרת הפעילות שלנו במוקד הוא כזה שלמשל בעניין מענק עבודה לקחנו רשימות של כל האנשים שעל פי הנתונים שלנו לא מיצו את הזכויות שלהם, התקשרנו אחד אחד.

שלמה אוחיון: שמנו פקידים, השקענו בזה את המשאבים והתקשרנו לאנשים.

שלמה אוחיון: חלקם נענו לבקשות שלנו והגישו את המענקים וחלקם מסיבותיהם הם החליטו לא להגיש.

שלמה אוחיון: כלומר, העניין הזה של מיצוי זכויות, לא ניתן לכפות על האנשים את מיצוי הזכויות שלהם.

שלמה אוחיון: זאת בחירה שלהם, אנחנו במדינה דמוקרטית ואם בן אדם חושב שאל לא להתעסק עם רשות המסים כי יש לו מידע שהוא יודע אותו ואני לא יודע אותו והוא לא רוצה למצות את הזכויות שלו - נראה שהטעמים שלו איתו ולא צריך להיכנס אליהם.

שלמה אוחיון: אנחנו עושים את שלנו בזה שאנחנו מביאים לידיעתו את העניין של מיצוי הזכויות.

שלמה אוחיון: יחד עם זאת, אנחנו בשנים האחרונות עשינו כמה פעולות נוספות, לאו דווקא לציבור השכירים, גם לציבור העצמאים.

שלמה אוחיון: למשל, נושא של עדכון חשבונות בנק.

שלמה אוחיון: הסיפור של עדכון חשבונות בנק ברשות המסים, אם לא היה לך מייצג, היה סיפור מאוד מאוד כבד כי היית צריך ללכת לבנק, לחכות בתור והבנקים לא תמיד פתוחים ותקופת קורונה.

שלמה אוחיון: הנגשנו את זה באזור האישי.

שלמה אוחיון: האזור האישי שלנו בשנים האחרונות הפך לאזור אישי מאוד מאוד עשיר במידע ומאוד מאוד עשיר גם בפעולות.

שלמה אוחיון: כמובן שהיד עוד נטויה ואנחנו עדיין עושים עוד פעולות נוספות כדי שהמידע יהיה בידי הציבור, כמו למשל פעולה שאני יוזם ביחד עם פזית והיא להנגיש לאנשים את טופסי 106.

שלמה אוחיון: במקום שיתחילו לחפש היכן הם עבדו וכדי שימצו את הזכויות שלהם להחזר מס יצטרכו ללכת לחפש את המעבידים שלהם שאולי עזבו אותם לפני כמה שנים – אנחנו ננגיש להם את טופס 106 באזור האישי.

אלכס קושניר: מתי זה הולך לקרות?

אלכס קושניר: זה מהלך מאוד חשוב.

שלמה אוחיון: אנחנו עובדים על זה.

שלמה אוחיון: ביקשתי מפזית שנכניס את זה לתכנית העבודה של השנה.

שלמה אוחיון: אנחנו עדיין בשיח בעניין הזה.

שלמה אוחיון: אני מקווה שהשנה נוכל לעשות זאת.

אלכס קושניר: ופזית הסכימה?

פזית קליימן: הכול בהסכמה.

שלמה אוחיון: הכול בתיאום ובשיתוף פעולה.

שלמה אוחיון: חלק גדול מהפעולות שפזית דיברה עליהן, פנינו לאנשים כדי למצות זכויות, הכול נעשה בשיתוף פעולה.

שלמה אוחיון: האנשים שלה יזמו את הנושא ואנחנו היינו הגוף המבצע של מיצוי הזכויות, גם הטלפונים, גם שיגור רשומות וסייענו ככל שניתן.

שלמה אוחיון: אנחנו עובדים בשיתוף פעולה מלא.

שלמה אוחיון: רשות המסים באמת מנגנת בכלי אחד והתזמורת היא אותה תזמורת שיש לה מנצח.

שלמה אוחיון: אני מצטרף לכל מילה שפזית אמרה בעניין הזה.

שלמה אוחיון: לגבי הנתונים של מענק עבודה, אני אעביר לכם את הנתונים בצורה מסודרת.

אלכס קושניר: לקראת הדיון.

אלכס קושניר: עומד להיות כאן דיון משמעותי.

שלמה אוחיון: על מיצוי הזכויות.

שלמה אוחיון: נעביר לכם את כל הנתונים וכל הפעולות שעשינו.

אלכס קושניר: לקראת הדיון.

אלכס קושניר: במהלך דיונים על חוק ההסדרים, עת העברנו את הרפורמה בגיל פרישה, אחד הדברים עליהם דיברנו הוא שיפור אוטומציה ותהליכים אוטומטיים בנושא של תשלום מענק עבודה.

אלכס קושניר: אנחנו נרצה בדיון שיתקיים בשבוע הבא לשמוע איך התקדמתם ומה עשיתם ואיזה אתגרים יש בפניכם על מנת לעמוד ביעד הזה של תשלום אוטומטי של מס הכנסה שלילי.

אלכס קושניר: עוד שאלה אחת ששאלתי את פזית ואולי אתה יודע את התשובה.

אלכס קושניר: מתי בפעם האחרונה עשיתם סקר שביעות רצון בקרב הלקוחות?

שלמה אוחיון: חלק גדול מהלקוחות שלנו אלה הם המייצגים בתחום של העצמאים.

שלמה אוחיון: בשנת 2020 עשינו סקר שביעות רצון מאוד מאוד גדול בקרב המייצגים.

שלמה אוחיון: סקר בקרב הציבור הרחב לא עשינו בשנים האחרונות אבל מאחר ומייצגים הם בתחום של העצמאים, היה חשוב לנו לשמוע מה דעתם ומה הם חושבים על השירותים שלנו.

שלמה אוחיון: הסקר היה מאוד מאוד חיובי.

אלכס קושניר: אני מציע לכם לעשות סקר גם בקרב הציבור הרחב.

שלמה אוחיון: נעשה את זה בשמחה.

שלמה אוחיון: בוודאי.

אלכס קושניר: חברי הכנסת, התייחסות.

אלכס קושניר: כל אחד דקה.

ולדימיר בליאק: ממש בקצרה.

ולדימיר בליאק: אני מאוד שמח שעשינו את הדיון הזה ואני חייב לציין שהמצגת של פזית הייתה מאוד מרשימה.

ולדימיר בליאק: תודה לכם על כל המהלכים.

ולדימיר בליאק: אני אציין רק שני דברים.

ולדימיר בליאק: במצגת היה מאוד חשוב לחזק את שיתוף הפעולה עם משרדי הממשלה ועם כל הגופים הרלוונטיים כמו ביטוח לאומי ומשרד הקליטה כי זה מקדם מאוד את המטרות שלנו.

ולדימיר בליאק: צריך להמשיך לפעול בנושא של מיצוי זכויות.

ולדימיר בליאק: גם אם מישהו לא מעוניין למצות, אנחנו חייבים לעשות את המיטב כדי להנגיש לו את כל המידע, את כל הזכויות ואת כל האפשרויות.

ולדימיר בליאק: אני מקווה שבדוח הבא לא נראה את המספר המפחיד הזה, מיליארד דולר שלכאורה רשות המסים חייבת לאזרחים.

ולדימיר בליאק: תודה.

נירה שפק: לא הייתי בכל הדיון אלא רק בחלקו אבל קיבלתי את המצגת.

נירה שפק: תמיד יש לי את ההתלבטות הזאת בין זה שזה מוצג ונראה נפלא לבין דוח המבקר לבין הנתונים.

נירה שפק: אני אומר שלושה דברים שמבחינתי הם חשובים.

נירה שפק: האחד, הרשות כיוזמת ולא כמגיבה.

נירה שפק: בדיון הקודם שהיה בשבוע האחרון של דצמבר, דיברנו על כך שהייתה גביית יתר של 3.6 מיליארד שקלים.

נירה שפק: דיברנו על כך ש-76 אחוזים – ולדימיר אמר – מהליקויים הקודמים לא תוקנו בדוח.

נירה שפק: נתנו כאן נתונים וביקשנו לראות מה נעשה ואתה סיכמת שיהיה מימש תכל'ס אל מול הדוח במספרים, כמה הוחזר ולמי הוחזר.

נירה שפק: אני גם הדגשתי שמעניין אותי לפי מצב סוציו אקונומי, מעניין אותי לפי פריפריה ומרכז, כדי לדעת לגבי אוכלוסיות מוחלשות שיותר קשה להן איך זה נותן מענה.

נירה שפק: לא קיבלתי את המענה הזה.

נירה שפק: הנתון שישב לי בראש כל הזמן היה גביית יתר של מיליארד בשנה ו-670 מיליון אומדן גביית מס יתר מ-380 אלף אזרחים.

נירה שפק: זאת אומרת, אני ציפיתי לראות כאן שמתוך 380 אלף אזרחים, מספר שהוצג בדוח, יצרנו קשר וניתן למספר מסוים של אזרחים.

נירה שפק: אני מצפה מרשות במדינה דיגיטלית שתדע לעשות את זה.

נירה שפק: זאת אומרת, לא רק לגבות אלא גם לעשות תהליכים אבל לא ממש קיבלתי את התשובה לזה.

נירה שפק: בדיון הקודם גם ביקשת תשובה למס שבח.

נירה שפק: גילינו כאן תוך כדי דיון שניתן לפצל את המס בין בני זוג וניתן לפרוס שנים אחורה ולהתקזז נגד נקודות זיכוי.

אלכס קושניר: הייתה כאן התייחסות.

נירה שפק: שאלתי את ינון אם ניתן מענה עד הסוף והוא אמר לי מה כן.

נירה שפק: מעבר לזה שזה נאמר, גם צריך לשקף את זה.

נירה שפק: זאת אומרת, האם יצאה איגרת שצורפה לכל תלושי המשכורת או לכל תלושי הביטוח הלאומי?

נירה שפק: אני באה מהצבא.

נירה שפק: תמיד היה לנו בקיפול האחרון בדף איגרת מראש מת"ש שכל פעם לימד אותנו משהו כי אנחנו כאזרחים לא ממש מבינים את זה.

נירה שפק: אני רוצה לדעת מה נעשה בנושא הזה.

נירה שפק: כספים כלואים.

נירה שפק: יש גם כספים כלואים בעוד מקומות ואני לא מוותרת עליהם.

נירה שפק: הם של אנשים וזה צריך להגיע אליהם.

נירה שפק: שתי שאלות שלא קיבלתי מענה ואולי כן התייחסו אליהם קודם לכן.

נירה שפק: השאלה הראשונה היא לגבי התיישנות.

נירה שפק: האם לאור המצב הזה ולאור דוח מבקר המדינה, אנחנו יודעים שמ-2014 זה פג תוקף כי נגמרה ההתיישנות, האם נשקלת חקיקה כדי להאריך?

נירה שפק: אני יכולה להבין שהאוצר מייחס לפי שנות מס ותקציבים אבל מצד שני זה כסף שלי.

נירה שפק: אני לא אשמה שגביתם ממני ביתר.

נירה שפק: מי הרשה לכם לקחת את הר הכסף שלן המיסים?

נירה שפק: הערה שהערתי בדיון הקודם ואני אומר אותה כל פעם.

נירה שפק: כל פעם כשאני שומעת מס הכנסה שלילי, זה עושה לי רע.

נירה שפק: אני חושבת שצריך לקרוא לזה הטבת השתכרות כי זאת הטבה שניתנת לאנשים כדי להשאיר אותם בעבודה.

נירה שפק: זה לא מס הכנסה.

ולדימיר בליאק: עכשיו קוראים לזה מענק עבודה.

נירה שפק: זה גם לא מענק.

נירה שפק: אני עובדת.

ינון אזולאי: רק להגיד לכם מילה טובה.

ינון אזולאי: תמסרו גם לערן יעקב שאמרתי מילה ובה על רשות המסים כי בדרך כלל הוא לא שומע את זה.

ולדימיר בליאק: מסרתי לו.

ינון אזולאי: חשוב לומר לו.

ינון אזולאי: דיברנו על הסברה נכונה בכל השפות.

ינון אזולאי: שתהיה נגישות לכולם,.

ינון אזולאי: כשאתם מבקשים, תבקשו מכל אחד בשפה אחרת וכשאתם רוצים לתת, תנו בשפה שלו.

ינון אזולאי: תודה.

אלכס קושניר: שתי שניות לסיכום.

אלכס קושניר: קודם כל, תודה על המצגת, תודה על השקיפות.

אלכס קושניר: זה לא מובן מאליו לבוא ולהציג כך את הדברים.

אלכס קושניר: למדנו המון ולמדנו גם מה צריך לעשות בעתיד.

אלכס קושניר: אני אומר לכם שבסוף הציבור לא יודע מה מגיע לו וזאת הבעיה הכי גדולה.

אלכס קושניר: בגלל שהציבור לא יודע מה מגיע לו, אנחנו רואים את המספר המפחיד הזה ואני לא יודע עד כמה הוא נכון ועד כמה הוא קרוב למציאות אבל זה לא משנה.

אלכס קושניר: מה שמשנה זה לפי דעתי התפקיד הכי חשוב שלכם והוא עכשיו לקחת את כל ההישגים האלה שעשיתם ולהנגיש אותם לציבור כדי שהציבור ידע מה מגיע לו ומה הוא יכול לעשות בצורה כל כך קלה וכל כך פשוטה כדי לקבל את אותן הטבות שהוא זכאי להן על פי חוק.

אלכס קושניר: לכן אני מצפה מהרשות לפעול בעניין הזה.

אלכס קושניר: תציגו לנו תכנית עבודה של הנגשה של הטבות עבור הציבור.

אלכס קושניר: אחרי הפגרה נחזור ונקיים דיון על הנושא הזה.

אלכס קושניר: נרצה לראות איזה פעולות אקטיביות הרשות מבצעת בתקשורת, בקמפיינים, בדיוור ישיר, בנגיעה ישירה לאנשים בכל השפות, איך אתם עושים את זה כדי שאנשים ידעו שמגיע להם.

אלכס קושניר: שוב תודה רבה לכם.

אלכס קושניר: הישיבה נעולה.